title: Ilona Korstin

text: Ilona Kaljuvna Korstin (, s. 30. toukokuuta 1980 Leningrad, Venäjän SFNT) on venäläinen koripalloilija ja olympiamitalisti. Hän on voittanut urallaan kaksi olympiapronssimitalia, Ateenassa 2004 ja Pekingissä 2008.


title: Charlotte Winters

text: Charlotte Louise Berry Winters (10. marraskuuta 1897 – 27. maaliskuuta 2007) oli Yhdysvaltain viimeinen elossa oleva ensimmäisen maailmansodan naisveteraani. Hän kuoli 109-vuotiaana jättäen jälkeensä vain yhden naisveteraanin koko maailmassa. Tämä oli Gladys Powers, joka eli vielä elokuuhun 2008.


title: Charlotte Winters

text: Winters syntyi Washington DC:ssä ja liittyi Yhdysvaltain laivastoon vuonna 1917 siskonsa Sophien kanssa. Hän kuoli Marylandissa.


title: Raul Hellberg

text: Raul Edward Hellberg (15. joulukuuta 1900 Porvoo – 30. lokakuuta 1985 Porvoo) oli suomalainen kilpapyöräilijä ja liikemies. Hän voitti kahdesti maantieajon Pohjoismaiden mestaruuden.


title: Raul Hellberg

text: Hellberg voitti yhteensä 24 Suomen mestaruutta, joista ensimmäiset vuonna 1923 maantiematkoissa 10, 30 ja 60 kilometriä. 1920-luvun lopulla ja 1930-luvulla hän oli Suomen ja Pohjoismaiden kilpapyöräilijöiden huippua. Amsterdamin olympialaisissa 1928 hän sijoittui maantieajossa kymmenenneksi.


title: Raul Hellberg

text: Hellberg menestyi urheiluvälinealan liikemiehenä. Hänen perustamansa Raul Hellberg Oy toimii nykyään maahantuojana ja tukkukauppana. Hellbergille myönnettiin 1964 kauppaneuvoksen arvonimi.


title: Raul Hellberg

text: Hellberg oli urheilun järjestövaikuttaja, kirjoitti pyöräilystä ja kehitti välineitä.


title: Raul Hellberg

text: Hellbergin vanhemmat olivat mekaanikko Edward Hellberg ja Emma Lahtinen, sisar oli kauppaneuvos Rakel Wihuri (o.s. Hellberg), veli kauppaneuvos Rudolf Hellberg, joka toimi ensin Raul Hellberg Oy:ssa ja sitten Wihuri-Yhtymässä.


title: Nyktofobia

text: Nyktofobia (tunnetaan myös nimillä akluofobia, skotofobia ja lygofobia) on pimeän tai pimeiden paikkojen pelko. Sana on johdettu kreikan kielen sanoista "nyktos" (yö) ja "phobos" (pelko). Pimeän pelkoa esiintyy yleensä lähinnä pienillä lapsilla. Nyktofobiassa on kyse pimeyden näköaistimuksia rajoittavan vaikutuksen mukanaan tuomasta pelosta. Nyktofoobikko voi kuvitella näkevänsä pimeässä uhkaavia hahmoja, esimerkiksi pehmoleluja hirviöinä. Monesti henkilö ei pelkääkään pimeää itsessään, vaan pimeässä olevia esineitä. Nyktofobiaa voi aiheuttaa myös pelko siitä, ettei kykene näkemään pimeydessä mahdollisesti olevia uhkia. Pimeän pelko on yleisinhimillinen tunne, jota yleensä opitaan hallitsemaan ajan myötä. Tätä pelkoa esiintyy kuitenkin jonkin verran myös aikuisväestön joukossa. Tällöin siihen liittyy usein jokin pimeässä koettu traumaattinen kokemus tai toistuvia painajaisunia.


title: Vegårshei

text: Vegårshei on kunta Itä-Agderin läänissä Norjassa. Vegårshein kunta (silloinen "Vegaardsheien") perustettiin 1. tammikuuta 1838. Kunnan rajat eivät ole muuttuneet perustamisen jälkeen.


title: Vegårshei

text: Vuoden 2013 alussa tehdyn väestönlaskennan mukaan kunnassa arvioitiin olevan 1 986 asukasta.


title: Vegårshei

text: Vegårshein kirkko on rakennettu vuonna 1808, ja restauroitu nykyiseen asuunsa 1962.


title: Vegårshei

text: Vegårshein kunnan talous perustuu pääasiallisesti maatalouteen.


title: Åmli

text: Åmli on kunta Itä-Agderin läänissä Norjassa. Åmlin kunta (silloinen "Omlid") perustettiin 1. tammikuuta 1838. Kunnasta erotettiin omiksi kunnikseen Mykland vuonna 1876 sekä Gjøvdal ja Tovdal vuonna 1908. Gjøvdal ja Tovdal yhdistettiin takaisin Åmlin kuntaan vuosina 1960 ja 1967. Tammikuussa 2013 tehdyn väestönlaskennan mukaan Åmlin kunnassa oli 1 815 asukasta.


title: Rakel Wihuri

text: Rakel Justiina Wihuri (o.s. Hellberg, vuosina 1938–1945 Aarnio; 10. kesäkuuta 1905 Porvoo – 15. marraskuuta 1987 Helsinki) oli merkittävä kulttuurin tukija ja toimi Wihuri-yhtymän hallituksen puheenjohtajana ja yhtymään liitettyjen yritysten johtoelimissä. Hänelle myönnettiin kauppaneuvoksen arvonimi 1963 ja Helsingin kauppakorkeakoulun kunniatohtorin arvo 1976. Vuoden naiseksi hänet valittiin 1967.


title: Rakel Wihuri

text: Rakel Wihuri kuului viisilapsiseen perheeseen. Hän valmistui ylioppilaaksi 1926. Nuorena hän toimi 12 vuotta myyjänä veljensä perustamassa urheiluliikkeessä.


title: Rakel Wihuri

text: Hänen ensimmäinen puolisonsa oli vuodesta 1938 turkulainen tukkukauppias Hjalmar Aarnio, toinen laivanvarustaja ja merenkulkuneuvos Antti Wihuri vuodesta 1945. Hänen poikansa on Antti Aarnio-Wihuri, ja hänen veljensä oli Raul Hellberg.


title: Isosilmätonnikala

text:
Isosilmätonnikala ("Thunnus obesus") on tonnikalojen ryhmään kuuluva makrilliheimon kala. Havaijilla se tunnetaan nimellä "ahi". Isosilmätonnikalaa kalastetaan liikaa, ja laji on suuressa vaarassa kuolla sukupuuttoon. Isosilmätonnikalasta tehdään sushia ja sashimia.
Isosilmätonnikalan tunnistaa pulskasta vartalosta, isosta päästä ja epätavallisen suurista silmistään joista se on saanut nimensä. Isosilmätonnikalan pituus vaihtelee välillä 60–250 cm. Isosilmätonnikalojen selkä on kirkkaan tummansininen ja vatsa vaaleansininen. Pyrstö on musta ja selkä- ja vatsaevät sekä eväkkeet ovat keltaiset. Kyljet ovat harmaat.


title: Isosilmätonnikala

text: Isosilmätonnikalaa tavataan kaikissa trooppisissa ja subtrooppisissa merissä paitsi Välimeressä. Isosilmätonnikalojen on havaittu oleilleen pitkiä aikoja jopa yli 500 m:n syvyydessä.


title: Aukra

text: Aukra on kunta Møren ja Romsdalin läänissä Norjassa. Kunnalla on pinta-alaa 59 neliökilometriä ja tammikuussa 2013 tehdyn väestönlaskennan mukaan Aukran kunnassa oli 3 339 asukasta.


title: Aukra

text: Aukran kunta perustettiin 1. tammikuuta 1838. Kunnasta erotettiin omiksi kunnikseen Fræna vuonna 1840, Sandøy vuonna 1867 ja Midsund vuonna 1925.


title: Jennifer Screen

text: Jennifer Screen (s. 26. helmikuuta 1982 Newcastle) on australialainen koripalloilija ja olympiamitalisti. Hän oli mukana Australian hopeaa voittaneessa joukkueessa Pekingin olympialaisissa 2008.


title: Jennifer Screen

text: Seuratasolla Screen edustaa ASD Basket Parmea, jota ennen hän on pelannut AISin ja Adelaide Lightningin riveissä.


title: Vysotskin lauluja (albumi)

text: Vysotskin lauluja on suomalaisten näyttelijä-muusikoiden Heidi Vaarnan ja Esko Rissasen studioalbumi, joka julkaistiin 9. tammikuuta 2008.


title: Vysotskin lauluja (albumi)

text: Albumi sisältää Vladimir Vysotskin suomennettua tuotantoa, jota Vaarna ja Rissanen ovat maata kiertäen esittäneet vuodesta 1989 lähtien.


title: Vysotskin lauluja (albumi)

text: Esko Rissanen on Riihimäen teatterin näyttelijä. Heidi Vaarna on parikymmentä vuotta Joensuun kaupunginteatterissa toiminut nykyinen freelance-näyttelijä, joka on esiintynyt televisiosarjoissa "Kotikatu", "Elämän suola" ja "Sydän toivoa täynnä".


title: Pyhän Johanneksen kirkko

text: Pyhän Johanneksen kirkko on useiden kirkkojen nimi:


title: Rooman lentoasemaiskut

text: Rooman lentoasemaiskut tapahtuivat 17. joulukuuta 1973 kello 12:n aikaan, kun viisi arabiterroristia hyökkäsi yllättäen lähdössä ollutta Pan Amin lentokonetta vastaan Rooman Leonardo da Vincin kansainvälisella lentoasemalla. Terroristit ampuivat konetuliaseilla kohti konetta ja matkustajia ja sytyttivät sen lopulta tuleen.


title: Rooman lentoasemaiskut

text: Terroristit heittivät palopommeja matkustajia ja konetta kohti. Paine aiheutti kaaoksen koneessa, ja mustaa paksua savua tuli koneen sisään. Neljä miehistön jäsentä evakuoi matkustajia poistumisteiden kautta ulos.


title: Rooman lentoasemaiskut

text: Monet paloivat kuoliaaksi ja koneen takaosaan tuli suuri reikä. 32 ihmistä sai surmansa ja 20 loukkaantui. 18 ihmistä sai palovammoja.


title: Rooman lentoasemaiskut

text: Koneen tuhoamisen jälkeen terroristit ottivat ryhmän italialaisia tullimiehiä panttivangiksi, minkä jälkeen he kaappasivat lentoyhtiö Lufthansan lennon, joka oli juuri lähtemässä Müncheniin. Terroristit ampuivat vastarintaa tehneen italialaisen tullimiehen.


title: Rooman lentoasemaiskut

text: Kun terroristit kaappasivat Lufhansan Boeing 737 -koneen, 12 ihmistä otettiin panttivangiksi ja kaapparit uhkasivat ampua matkustajat, ellei heidän vaatimuksiin suostuttaisi. He vaativat vapaata pääsyä Roomasta. Kone sai luvan lähteä Roomasta ja se lensi Ateenaan kansainväliselle lentoasemalle, jossa kaappaajat vaativat kahta arabiterroristia vapautettaviksi Kreikan vankiloista. Useiden tuntien neuvottelujen jälkeen kreikkalaiset suostuivat terroristien vaatimuksiin. Neuvotteluiden aikana terroristit ilmoittivat ampuvansa matkustajat puolen tunnin välein, ellei heidän vaatimuksiinsa suostuttaisi. Koneesta kuului laukaus ja matkustajana ollut kenttävirkailija Domenico Ippoliton sai surmansa ja yksi italialainen poliisi haavoittui.


title: Rooman lentoasemaiskut

text: Viranomaiset peruivat lupauksensa. Terroristit uhkasivat nousta ilmaan ja syöksyä koneellaan Ateenan keskustaan.


title: Rooman lentoasemaiskut

text: Syyrian, Egyptin, Libyan ja Irakin suurlähettiläät vaativat terroristeja antautumaan.


title: Rooman lentoasemaiskut

text: Ennen kuin kone rullasi kiitotielle, yksi poliisi päästettiin vapaaksi. Nainen ja pikkulapsi sekä italialaisen surmatun tullimiehen ruumis kannettiin ulos.


title: Rooman lentoasemaiskut

text: Kone teki välilaskun Syyrian pääkaupunkiin Damaskokseen, minkä jälkeen kone jatkoi kohti Bagdadia.


title: Rooman lentoasemaiskut

text: Iltapäivällä kone kuitenkin laskeutui Kuwaitin erämaahan ja muutaman tunnin neuvotteluiden jälkeen tuli ilmoitus, että kaapparit antautuivat. Miehistöön kuuluvat neljää henkilöä, kuusi italialaista poliisia sekä etiopialainen ohjaaja pystyivät lähtemään koneesta vahingoittumattomina.


title: Rooman lentoasemaiskut

text: Kuwaitin viranomaiset pidättivät kaapparit ja veivät heidät poliisikuulusteluun. Kuwaitin viranomaiset luovuttivat terroristit Palestiinan vapautusjärjestölle, joka oli jyrkästi tuominnut iskut.


Valko-Venäjän naisten koripallomaajoukkue on joukkue, joka edustaa Valko-Venäjää koripallon naisten kansainvälisissä otteluissa. Joukkuetta hallinnoi Valko-Venäjän koripalloliitto ja valmentaa Anatoli Buyalski.


title: Valko-Venäjän naisten koripallomaajoukkue

text: Valko-Venäjä esiintyi MM-kilpailuissa ensimmäisen kerran Tšekissä 2010. Se sijoittui neljänneksi hävittyään välierässä Tšekille ja pronssiottelussa Espanjalle. Neljä vuotta myöhemmin se sijoittui MM-kilpailuissa kymmenenneksi. Myös olympialaisiin joukkue on osallistunut kaksi kertaa. Vuoden 2008 olympialaisissa Valko-Venäjä sijoittui kuudenneksi ja vuonna 2016 yhdeksänneksi.


text:
Valko-Venäjä pelasi EM-kilpailuissa ensimmäisen kerran Italian kisoissa 2007. Se hävisi välieräottelussa Espanjalle 54–70, mutta voitti pronssiottelussa Latvian 72–63 saaden pronssia. Latvian kisoissa 2009 Valko-Venäjä sijoittui neljänneksi hävittyään välierässä Ranskalle ja pronssiottelussa Espanjalle. Puolan EM-kilpailuissa 2011 Valko-Venäjä oli yhdeksäs. Vuoden 2013 EM-kilpailuissa joukkue ylsi viidenneksi ja vuonna 2015 neljänneksi.
Joukkue Pekingin olympialaisissa 2008:


title: Lentopallo kesäolympialaisissa 2008

text: Pekingin 2008 kesäolympialaisissa sekä miehet että naiset kilpailivat lentopallon olympiamitaleista 12. kerran. Rantalentopallossa kilpailtiin neljännen kerran. Lentopallossa miesten kultamitalin voitti Yhdysvallat ja naisten Brasilia.


title: Hirvisaari (Käkisalmen mlk)

text: Hirvisaari oli kylä Käkisalmen maalaiskunnassa Suomen Neuvostoliitolle luovuttamassa Karjalassa. Nykyisin kylä on asumaton ja sen alue on osa Käkisalmen piiriin kuuluvaa Norsjoen kunnallishallintoaluetta. Hirvisaaren kylä sijaitsi Hirvisaarella Käkisalmenselällä, jonka lisäksi kylän alueeseen kuului lukemattomia pienempiä saaria. Nimestään huolimatta kylä ei käsittänyt koko Hirvisaarta. Ison Hirvisaaren luoteisosa ja suurin osa Pientä Hirvisaarta kuuluivat Räisälän kunnan Särkisalon kylään. Lisäksi Vuoksen mataloitumisen vuoksi Hirvisaareen koillisessa yhteenkasvanut Linnasaari kuului Joensuun kylään. Muita Hirvisaaren naapurikyliä mantereella olivat Alapuusti, Näpinlahti, Sakkali, Marjolanniemi ja Suotniemi. Marjolanniemen ja Hirvisaaren erotti toisistaan vain noin 300 metrin levyinen Kaasalaisensalmi.


title: Hirvisaari (Käkisalmen mlk)

text: Vuonna 1920 Hirvisaaressa oli 145 asukasta. Vuonna 1939 asukkaita oli puolestaan 118. Hirvisaaren asutus oli keskittynyt Ison Hirvisaareen keskiosaan ja jonkin verran myös kaakkoisrannalle.


title: Hirvisaari (Käkisalmen mlk)

text: Hirvisaari oli pääasiassa maatalousvaltainen kylä. Kalastusta harjoitettiin lähinnän omaan tarpeeseen. Hirvisaaresta oli kesäaikaan hyvät laivayhteydet Käkisalmen kaupunkiin, mutta kelirikon aikaan saaren yhteydet olivat huonot. Hirvisaareen perustettiin supistettu kansakoulu vuonna 1927. Tätä ennen kylän lapsia oli kuljetettu huonoista yhteyksistä huolimatta kaupungin ja Tenkalahden kouluihin.


title: Hirvisaari (Käkisalmen mlk)

text: Talvisodan alussa kylästä evakuoitiin alaikäiset lapset äiteineen. Muu väestö evakuoitiin rauhan tultua, kun selvisi että Käkisalmen maalaiskunta kuului luovutettaviin alueisiin. Jatkosodan aikana asukkaita palasi koteihinsa, mutta uusi evakuointi oli edessä vuonna 1944.


title: Chaotic (animaatiosarja)

text: Chaotic on yhdysvaltalainen 4Kidsin tuottama piirrossarja, joka perustuu samannimiseen tanskalaiseen keräilykorttipeliin.


title: Chaotic (animaatiosarja)

text: Teini-ikäinen Tom Majors huomaa online-peleissä käytettävän kauko-ohjattavan skannaajan olevan portaali, jonka avulla pystyy siirtymään toiseen maailmaan, Chaotic-maailmaan. Tässä maailmassa edistyneet pelaajat voivat herättää korteissaan olevat hahmot eloon. Joutuessaan taisteluun, heistä kuitenkin tulee pelaamansa hahmo tai hirviö ja muut Chaotic-maailman asukkaat puolestaan voivat katsoa taisteluja monitoreista. Pelin edetessä pelaajat ja erityisesti Tom saavat selville lisähahmojen ja olentojen koodeja, kenttiä ja Perimin esineitä.


title: Ivan Blatný

text: Ivan Blatný (21. joulukuuta 1919 – 5. elokuuta 1990) oli tšekkiläinen runoilija. Hän syntyi Brnossa ja meni mukaan Skupina 42 -taiteilijaryhmän toimintaan. Hän jätti maansa vuonna 1948 ja vietti loppuikänsä Iso-Britanniassa. Hän kuoli keuhkolaajentumaan 70-vuotiaana Colchesterissä.


title: Ivan Blatný

text: Blatný kärsi elämänsä varrella mielenterveysongelmista, ja hänellä todettiin paranoidinen skitsofrenia. Hän asui Britanniassa ollessaan eri laitoksissa.


title: Nokitiira

text: Nokitiira ("Onychoprion fuscata"), aiemmin "Sterna fuscatus", on nokitiirojen sukuun kuuluva trooppisten merten tiira.


title: Nokitiira

text: Linnun pituus on 42–45 cm ja siipien kärkiväli 72–80 cm, joten se on kalatiiraa suurempi. Aikuisen linnun höyhenpuku on mustavalkoinen: yläpuoli on musta ja alapuoli valkoinen. Myös otsa on valkoinen. Nuoret linnut ovat harmaita, vatsapuolelta vaaleampia ja yläpuolelta vaalearaitaisia.


title: Nokitiira

text: Nokitiira elää lisääntymisaikana trooppisen merialueen saarilla, lähimpänä Punaisella merellä ja Persianlahdella. Lajia tavataan harvoin läntisen Euroopan rannikoilla, eikä sitä ole tavattu Suomessa. Lajin maailman populaation koko on 21–22 miljoonaa yksilöä ja sen kanta on elinvoimainen.


title: Nokitiira

text: Lisääntymisaikana nokitiirat elävät suurina yhdyskuntina kallioisilla saarilla ja koralliriutoilla. Ne ovat muuttolintuja, jotka viettävät pääosan vuotta tropiikin valtamerillä.


title: Nokitiira

text: Nokitiirat ovat sukukypsiä 6–8 vuoden iässä. Pesä on maassa ja munia on tavallisesti yksi, joskus kaksi tai kolme. Haudonta kestää kolmekymmentä päivää. Emot suojaavat poikasia auringolta. Poikaset saavat ruokaa noin 16 tunnin välein ja ne ovat lentokykyisiä noin kahdeksan viikon ikäisinä, minkä jälkeenkin emot ruokkivat niitä vielä useita viikkoja. Pesintäväli on yhdeksän kuukautta eikä siis sidottu vuodenaikaan, mikä viittaa poikkeuksellisen vakaisiin elinoloihin.


title: Nokitiira

text: Nokitiirat saalistavat usein suurina parvina merenpinnan pieniä kaloja. Ne myös saalistavat usein öisin.


title: Adriana Moisés Pinto

text: Adriana "Adrianinha" Moisés Pinto (s. 6. joulukuuta 1978 Franca) on brasilialainen koripalloilija ja olympiamitalisti. Hän oli mukana Brasilian pronssia voittaneessa joukkueessa Sydneyn olympialaisissa 2000. Tämän jälkeen hän on kilpaillut vielä kaksissa kisoissa, Ateenassa 2004 ja Pekingissä 2008.


title: Hirvisaari (Käkisalmenselkä)

text: Hirvisaari (v:sta 1948 ) on saari Vuoksen pohjoisessa laskuhaarassa olevan Käkisalmenselän keskellä. Saari käsitti ennen Vuoken laskua Ison ja Pienen Hirvisaaren, mutta veden pinnan laskun myötä saaret kasvoivat yhteen. Samoin Ison Hirvisaaren koillispuolella ollut Linnansaari kasvoi yhteen Hirvisaaren kanssa. Hirvisaari sijaitsee Norsjoen kunnallishallintoalueella Käkisalmen piirissä Leningradin alueella Venäjällä. Hirvisaari sijaitsee Suomen Neuvostoliitolle luovuttamassa Karjalassa.


title: Hirvisaari (Käkisalmenselkä)

text: Suomelle kuuluessaan Ison Hirvisaaren pohjois-, keski- ja kaakkoisosat sekä Pienen Hirvisaaren itäosa kuuluivat Käkisalmen maalaiskunnan Hirvisaaren kylään ja Pienen Hirvisaaren pääosa sekä Ison Hirvisaaren luoteis- ja itäosat Räisälän kunnan Särkisalon kylään. Hirvisaaren erottaa saaren kaakkoispuolella olevasta Marjolanniemestä vain noin 300 metrin levyinen Kaasalaisensalmi.


title: S-Bahn

text: S-Bahn on yleisnimitys, jolla tunnetaan monien saksalaisten, itävaltalaisten ja sveitsiläisten kaupunkien paikallisjunajärjestelmä. Nimitys on lyhenne saksan kielen sanasta Stadtschnellbahn (suom. nopea kaupunkijuna). Tunnetuin S-Bahn-järjestelmä on Berliinin S-Bahn. Myös muualla maailmassa on S-Bahnia vastaavia järjestelmiä, esimerkiksi Kööpenhaminan S-tog ja Pariisin RER.


title: S-Bahn

text: S-Bahn-nimitys otettiin käyttöön vuonna 1930 Berliinissä, missä oli jo aikaisemmin käytetty epävirallista lyhennettä SS-Bahn.


title: S-Bahn

text: S-Bahn-järjestelmille on tunnusomaista, että ne ovat kehittyneet rautateistä ja ovat edelleen monissa tapauksissa rautatieyhtiöiden hoidossa. Niille on usein muusta rautatieliikenteestä erilliset raiteet, ne kulkevat kaupunkialueilla usein tunneleissa, mutta kaupunkien ulkopuolella yleensä maan päällä. S-Bahnit muistuttavat monissa suhteissa metrojärjestelmiä. Ero metroon verrattuna saattaa olla pelkästään juridinen: S-Bahn-liikenne on rautateitä koskevien säännösten alaista, kun taas metroliikenteelle on omat säännöt.


title: Leighton Baines

text: Leighton John Baines (s. 11. joulukuuta 1984 Kirkby) on englantilainen jalkapalloilija, joka edustaa Englannin Valioliigassa pelaavaa Evertonia.


title: Leighton Baines

text: Vasenjalkaisen Bainesin pelipaikka on vasen puolustaja.


title: Leighton Baines

text: Baines pelasi vuosina 2001–2007 Wiganissa, josta siirtyi kesällä 2007 ylimmälle sarjatasolle Evertoniin, viiden miljoonan punnan siirtosummalla.


title: Leighton Baines

text: Baines oli kaudella 2012–2013 ainoa pelaaja koko sarjassa, joka pelasi jokaisessa ottelussa täydet minuutit. Hänet valittiin kauden päätteksi myös sarjan tähdistöjoukkueeseen.


title: Leighton Baines

text: Manchester United teki elokuussa 2013 tarjouksen sekä Bainesista että hänen joukkuetoveristaan, keskikenttäpelaaja Marouane Fellainista. Everton kuitenkin hylkäsi yhteensä 28 miljoonan punnan tarjouksen "loukkaavana ja pilkallisena". Tarjousten takana oli Unitedin uusi manageri David Moyes, joka siirtyi seuraan kesällä juuri Evertonista.


title: Leighton Baines

text: Baines on pelannut Englannin maajoukkueessa 30 ottelua ja tehnyt niissä yhden maalin vuosina 2010–2015.


title: Hiromi Kobayashi

text: Hiromi Kobayashi (s. 26. syyskuuta 1984 Osaka) on japanilainen taitouimari. Hän on kaksinkertainen MM-hopeamitalisti, mutta parhaiten hänet muistetaan sairaskohtauksesta, jonka hän sai joukkueensa suorituksen jälkeen Pekingin olympialaisissa 2008.


title: Hiromi Kobayashi

text: Ohjelman jälkeen Kobayashi sai sairaskohtauksen ja hänet jouduttiin nostamaan altaasta. Myöhemmin tiedotettiin, että Kobayashi sai stressistä aiheutuneen hyperventilaatiokohtauksen, ja ettei hänellä ollut hätää. Japanin joukkue sijoittui finaalissa viidenneksi.


title: Unionin piirikunta (Ohio)

text: Unionin piirikunta on Ohiossa, Yhdysvalloissa sijaitseva piirikunta, jonka hallintokeskus ja suurin kaupunki on Marysville. Vuonna 2000 piirikunnan väkiluku oli 40 909 asukasta.


title: Unionin piirikunta (Ohio)

text: Unionin naapuripiirikuntia ovat Marion koillisessa, Delaware idässä, Franklin kaakossa, Madison etelässä, Champaign lounaassa, Logan lännessä ja Hardin luoteessa.


title: Unionin piirikunta (Ohio)

text: Piirikunnassa oli vuoden 2010 väestönlaskennassa 52 300 ihmistä ja 17 826 kotitaloutta. Etniset ryhmät jakautuivat valkoisiin (93,0%), mustiin (2,7%), alkuperäisamerikkalaisiin (0,3%) ja aasialaisiin (2,7%).


title: Koulupudokas

text: Koulupudokas on useimmin lapsi tai nuori, joka jättää oppivelvollisuutensa suorittamatta määräajassa tai keskeyttää opintonsa.


title: Koulupudokas

text: Suurin osa oppivelvollisuusikäisistä suorittaa Suomessa oppivelvollisuutensa 16 ikävuoteen mennessä. Joidenkin osalta tämä viivästyy koulunkäynnin keskeyttämisen vuoksi. Siksi on keskusteltu oppivelvollisuusikärajan nostamisesta 18 vuoteen. Opetusministeriön tavoitteena on taata jokaiselle suomalaiselle toisen asteen tutkinto. Koulunkäynnin keskeyttäminen on kuitenkin yleistä. Lähes 4 500 peruskoulunsa päättänyttä nuorta oli ilman opiskelupaikkaa 2006. Tämä merkitsee 7% ikäluokasta. Tavoitteena kuitenkin vuodelle 2009 on että vain 2% ikäluokasta jäisi peruskoulun jälkeen opiskelumaailman ulkopuolelle. Syynä koulunkäynnin keskeyttämiseen saattaa olla parantunut työllisyystilanne ja ammattikoulujen sisäänpääsyvaatimusten tiukentuminen lisääntyneen hakijamäärän vuoksi .


title: Koulupudokas

text: Tero Järvinen ja Markku Vanttaja. Koulupudokkaiden työurat. Vuosina 1985 ja 1995 koulutuksen ja työn ulkopuolella olleiden nuorten urapolkujen vertailua. Yhteiskuntapolitiikka 78 (2013). PDF


title: Samuli Suhonen

text: Samuli Suhonen (s. 7. tammikuuta 1980) on suomalainen entinen jääkiekkoilija, jonka isä on jalkapalloilija Erkki ”Peks” Suhonen.


title: Samuli Suhonen

text: Samuli Suhonen oli KalPan kasvatti, mutta siirtyi Jokereihin jo juniorina. Ennen tätä Suhonen kävi pelaamassa pari kautta Kiekko-Vantaassa. KalPa hankki Suhosen takaisin Kiekko-Vantaasta kauden 2000–2001 jälkeen. KalPassa Suhonen pelasi Mestistä ja SM-Liigaa kevääseen 2006 asti jonka jälkeen hän siirtyi Espoon Bluesiin, yhden Espoossa pelatun SM-Liigakauden jälkeen tie vei syksyllä 2007 Lahden Pelicansiin jossa Suhonen pelasi tammikuuhun 2010 asti, jolloin Suhonen siirtyi loppukaudeksi Elitserien-seura MODO Hockeyyn. Kaudeksi 2010–2011 hän siirtyi taas KalPaan josta siirtyi kesken kauden Italiaan Bolzanon joukkueeseen.. Kauden 2010–2011 jälkeen hän lopetti jääkiekkouransa.


title: Kelly Santos

text: Kelly da Silva Santos (s. 10. marraskuuta 1979) on brasilialainen koripalloilija. Hän oli mukana Brasilian pronssia voittaneessa joukkueessa Sydneyn olympialaisissa 2000.


title: Kelly Santos

text: Seuratasolla Santos edustaa Seattle Stormia.


title: Sagalundin museo

text:
Sagalund on Kemiönsaaressa, Kemiön taajaman lähistöllä Vretassa toimiva, vuonna 1900 aloittanut ulkomuseo, jonka perustaja Nils Oskar Jansson otti esikuvakseen ruotsalaisen Artur Hazeliuksen Skansenin. Sagalundia on kutsuttu Suomen ensimmäiseksi maaseutumuseoksi.
Museon päärakennus, Sagalundgården, on entinen Kemiönsaaren emäntäkoulu. Museossa on talonpoikaistaloja, Brinkkulan eli Brinkullan torppa, Linnarnäsin talo ja Fallan talo, jotka ulkorakennuksineen kertovat Lounais-Suomen maaseudun menneisyydestä ja erityisesti Kemiönsaaresta, koska kaikki paikalle siirretyt rakennukset ovat sieltä lähtöisin.
Tjudan pedagogio, toinen Suomen maaseudulle perustetuista ala-alkeiskouluista, jonka perustamiskirja on vuodelta 1648, on siirretty alueelle vuonna 1914 Kemiön nuorisoseuran lahjana museolle. Kemiön ensimmäinen kansakoulu, johon museon perustajat tulivat opettajiksi, on lakkautettu, ja se toimii museopedagogisena keskuksena, jossa on muun muassa päiväkoti. Alueella on myös Kemiön vanha käräjätalo, joka on toiminut nimismiehen virka-asuntona ja kestikievarina. Se on peräisin 1700-luvulta ja siirretty ulkomuseoon vuonna 1938. Sagalundiin on sijoitettu myös Kemiön ensimmäinen kansakoulu, Vretan kansakoulu, jossa Weman ja Jansson asuivat ja toimivat opettajina vuosikymmeniä. Koulun ympäristössä ovat myös Kemiön nuorisoseuran hyvin säilynyt talo ja entinen emäntäkoulu, joka toimii nykyään museon päätalona. Museon puisto on pidetty hyvässä kunnossa. Siellä on 27 historiallista rakennusta.


title: Sagalundin museo

text: Museon perustaja- ja vaikuttajahahmojen Adèle Wemanin ja Nils Oskar Janssonin eläkeläiskodiksi paikalle on rakennettu Sagalundin huvila vuonna 1911. Siinä on eletty vilkasta taiteilijaelämää 1910-1930 luvulla. Sisustus on säilynyt lähes sellaisenaan Janssonin ja Wemanin kuoltua.


title: Sagalundin museo

text: Sagalund kuuluu Kemiönsaaren kunnan museosäätiölle, kuten myös Taalintehtaan ruukinmuseo.


title: Sagalundin museo

text: Museossa on harjoitettu perinteisen museotyön lisäksi historiaa elävöittävää draamallisuutta jo Janssonin ajoista alkaen. Vapaaehtoistyö toimii vuoden ympäri ja samoin lapsiin kohdistuva kerhotoiminta sekä nk. aikamatkat.


title: Sagalundin museo

text: Museovirasto on määritellyt Sagalundin yhdeksi Suomen valtakunnallisesti merkittävistä rakennetuista kulttuuriympäristöistä.


title: Sagalundin museo

text: Museo harjoittaa myös julkaisutoimintaa.


title: Henri Laurila

text: Henri Mikael Laurila (s. 1. maaliskuuta 1980 Lahti) on suomalainen jääkiekkopuolustaja, joka pelaa Saksan toiseksi korkeimmalla sarjatasolla DEL2-liigan EC Bad Nauheimissa. Hän on pelityyliltään peruspuolustaja ja laukoo oikealta.


title: Henri Laurila

text: Laurila aloitti jääkiekkoilun Nastolan Nopsassa, mutta on varsinaisesti Pelicansin kasvatti. Hän pelasi juniorina myös Kiekkoreippaassa. Laurila oli kaudella 1998–1999 Pelicansin A-nuorten I-divisioonajoukkueen tehokkain puolustaja tehoilla 11+17=28. Kauden 1999–2000 päätteeksi hän oli nostamassa joukkuetta seuraavaksi kaudeksi A-nuorten SM-liigaan. Laurila nousi kaudella 2000–2001 Pelicansin SM-liigajoukkueeseen ja teki 42 runkosarja- ja kolmessa playoff-ottelussa tehot 1+1=2. Hän teki liigauransa avausmaalin 5. joulukuuta 2000 vieraissa Helsingin IFK:ta vastaan. Kaudella 2001–2002 Laurilan odotettiin tekevän läimurron SM-liigassa, mutta hänen runkosarjansa jäi vain 39 ottelun mittaiseksi sormivamman takia.


title: Henri Laurila

text: Kolmen Pelicansissa vietetyn SM-liigakauden jälkeen Laurila siirtyi kaksivuotisella sopimuksella Tampereen Ilvekseen kaudeksi 2003–2004. Tämän jälkeen hän pelasi kaksi kautta Italian Serie A:ssa; kauden 2005–2006 A&O Asiagon ja kauden 2006–2007 HC Fassan riveissä. Kaudeksi 2007–2008 Laurila palasi vuoden mittaisella ja try-outin sisältäneellä sopimuksella Pelicansiin. Hän oli 11 osumallaan Pelicansin eniten maaleja tehnyt puolustaja. Laurila teki helmikuussa 2008 kaksivuotisen jatkosopimuksen joukkueen kanssa.


title: Henri Laurila

text: Syksyllä 2009 Laurila kärsi nivusvaivoista, jonka takia hän pelasi kauden 2009–2010 aikana Pelicansissa vain 13 runkosarjaottelua ja kävi kahden ottelun verran hakemassa pelituntumaa Mestis-joukkue Heinolan Kiekosta. Tammikuun 2010 lopulla Laurila siirtyi loppukaudeksi Ruotsiin Elitserien-joukkue MODO Hockeyn riveihin.


title: Henri Laurila

text: Kaudeksi 2010–2011 Laurila siirtyi kaksivuotisella sopimuksella Kalevan Pallon riveihin. Hän jäi ensimmäisellä kaudellaan ajoittainen kokoonpanon ulkopuolelle, mutta kuului seuraavalla kaudella 2011–2012 KalPan onnistujiin ja teki 37 runkosarjaottelussa 16 tehopistettä. Laurila kuitenkin loukkasi vuodenvaihteessa kätensä ja oli sivussa kaksi kuukautta. Toukokuussa 2012 hän solmi kaksivuotisen sopimuksen Espoo Bluesin kanssa. Laurila teki SM-liigan yhden kauden piste-ennätyksensä tehoilla 6+17=23, joilla hän oli Bluesin tehokkain puolustaja Joonas Jalvannin kanssa.


title: Henri Laurila

text: Huhtikuussa 2013 Laurila ja Blues purkivat sopimuksensa yhteisymmärryksessä jo ensimmäisen sopimuskauden jälkeen. Jo seuraavana päivänä hän teki kaksivuotisen sopimuksen Pelicansin kanssa. Lokakuussa 2015 Laurila siirtyi Saksan toiseksi korkeimmalle sarjatasolle DEL2-liigan EC Bad Nauheimiin oltuaan ilman sopimusta alkukauden 2015–2016. Hänet hankittiin joukkueeseen paikkaamaan Joel Johanssonin loukkaantumista. Marraskuussa Laurila teki joukkueen kanssa loppukauden jatkosopimuksen.


title: Ostamo

text: Ostamo (vuodesta 1948 ) on kylä Norsjoen kunnallishallintoalueella Käkisalmen piirissä Leningradin alueella Venäjällä. Ostamo sijaitsee Suomen Neuvostoliitolle luovuttamassa Karjalassa.


title: Ostamo

text: Suomelle kuuluessaan Ostamo kuului Käkisalmen maalaiskuntaan. Ostamo ei ollut virallinen kylä, vaan osa Alapuustin kylää. Ostamon ja Alapuustin erotti toisistaan metsäinen vyöhyke ja ne muodostivat kaksi erillistä asutuskeskittymää, jonka vuoksi Ostamo usein luettiin omaksi kyläkseen. Ostamo sijaitsee Ostamojärven etelärannalla noin 5,5 kilometriä Käkisalmen kaupungista etelään. Ostamon naapurikyliä olivat luoteessa Ostamojärven toisella puolella Joensuu, koillisessa Norsjoki, idässä Yläpuusti ja etelässä Alapuusti.


title: Ostamo

text: Ostamon asutus oli keskittynyt Käkisalmelta Myllypellon kautta Räisälään vievän maantien varteen Ostamojärven eteläpuolella. Myös nykyisin asutus on keskittynyt samoille seuduille. Ostamo kuului Norsjoen kansakoulupiiriin, jonka koulu sijaitsi Norsjoen kylän keskustassa noin kolme kilometriä Ostamosta.


title: Ostamo

text: Ennen talvisotaa Ostamo oli pääasiassa maatalousvaltainen kylä. Ostamojärven pintaa laskettiin 70 senttiä vuonna 1910. Tämän laskun myötä ostamolaisten peltopinta-alat kasvoivat huomattavasti, kun aiemmin niittynä olleita alueita saatiin kokoaan viljelykäyttöön. Ostamojärven ja Ala-Vuoksen pinnan laskua entisestään suunniteltiin 1930-luvulla, mutta sota katkaisi suunnitelman toteuttamisen.


title: Ostamo

text: Talvisodan alussa kylästä evakuoitiin alaikäiset lapset äiteineen. Muu väestö evakuoitiin rauhan tultua, kun selvisi että Käkisalmen maalaiskunta kuului luovutettaviin alueisiin. Jatkosodan aikana asukkaita palasi koteihinsa, mutta uusi evakuointi oli edessä vuonna 1944.


title: Itävallan junakaappaus

text: Itävallan-pikajunan kaappaus tapahtui 28. syyskuuta vuonna 1973, kun kaksi arabiterroristia hyökkäsi Neuvostoliitosta tulleeseen yöpikajunaan Schönauhun Ala-Itävallassa. Yöjuna, jossa oli juutalaisia siirtolaisia, jotka olivat muuttamassa Neuvostoliitosta Israeliin.


title: Itävallan junakaappaus

text: Terroristit ottivat kolme juutalaista siirtolaista ja yhden itävaltalaisen tullimiehen panttivangiksi. Kaappaajat vaatiat Schönaun vastaanottokeskuksen sulkemista ja lentokonetta jolla he pääsisivät pois Itävallasta.


title: Itävallan junakaappaus

text: Kaappaajien mukaan Itävallan hallitus uhkasi palestiinalaisten asiaa sallimalla Neuvostoliiton juutalaisia läpikulkuoikeuden näiden muuttaessa Israeliin. Useiden tuntien jälkeen liitto kansleri Bruno Kreisky ilmoitti suostuvansa kaappaajien vaatimuksiin humanitäärisin syin.


title: Itävallan junakaappaus

text: Uhaten tappaa panttivangit terroristit hankkivat itselleen auton, jolla he ajoivat Wienin kansainväliselle lentoasemalle. Lentokentällä käytiin neuvotteluita viranomaisten kanssa ja kaappaajien käyttöön tarjottiin -matkustajalentokone jolla he lensivät Tripoliin 29. syyskuuta.


title: Itävallan junakaappaus

text: Itävallan viranomaiset ilmoittivat ettei juutalaisille siirtolaisille annettaisi vastaisuudessa läpikulkulupaa Schönausta ja ilmoitti sulkevansa keskuksen.


title: Itävallan junakaappaus

text:
Itävallan hallituksen päätös sulkea vastaanottokeskus otettiin vastaan  Israelissa suurella katkeruudella. Israelin hallituksen mukaan Itävallan hallitus oli toiminut vilpittömästi maailman
juutalaisia vastaan ja käsittämättömällä myöntyväisyydellä arabiterroristeja kohtaan. Israelin parlamentti kokoontui tilanteesta ylimääräiseen istuntoon. Israel kutsui suurlähettiläänsä takaisin ja esitti vastalauseen Itävallan hallitukselle.


title: Itävallan junakaappaus

text: Tapauksen jälkeen valmisteltiin huippukokous Itävallan liittokanslerin ja Israelin pääministeri Golda Meirin välillä Schönbrunnin linnassa Wienissä jossa keskusteltiin uuden vastaanottokeskuksen perustamiseksi sillä vuoden 1971 jälkeen kaikkiaan 70 000 juutalaista oli muuttanut Neuvostoliitosta Schönaun kautta Israeliin. Kreisky suostui uuden vastaanottokeskuksen avaamisesta.


title: Korpiselkä (Inkeri)

text: Korpiselkä () on kylä Leningradin alueen Seuloskoin piirin Pukran kunnassa Venäjällä. Se sijaitsee Karjalankannaksen eteläosassa Pietarin kaupungin pohjoispuolella lähellä Ohtajokea.


title: Korpiselkä (Inkeri)

text: Korpiselkä mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Tuolloin se oli samannimisen Pähkinälinnan lääniin kuuluneen pogostan keskus. Myöhemmin Korpiseläksi nimitettiin myös pogostan alueelle 1600-luvun alussa perustettua luterilaista Toksovan seurakuntaa.


title: Korpiselkä (Inkeri)

text: 1600-luvulla seudun alkuperäisväestö vaihtui lähes täydellisesti Suomesta muuttaneisiin inkeriläisiin. Ortodoksisia inkerikkoja jäi kuitenkin eräisiin Ohanvarren kyliin, ja vielä 1800-luvun puolivälissä heitä asui luterilaisten savakoiden lisäksi myös Korpiselässä.


title: Korpiselkä (Inkeri)

text: Nykyään Korpiselässä on pietarilaisten huvila-asutusta.


title: Kuivaisi

text: Kuivaisi () on maalaiskunta ja sen keskuskylä Leningradin alueen Seuloskoin piirissä Venäjällä. Kylä sijaitsee Karjalankannaksen eteläosassa Lempaalan harjanteilla Pietarista pohjoiseen johtavan rautatien varrella. Kunnan pinta-ala on 753,5 neliökilometriä. Kylässä on vajaat 400 ja kunnassa 11 500 asukasta (vuonna 2010).


title: Kuivaisi

text: Kuivaisin kunta rajoittuu idässä Laatokkaan, etelässä Seuloskoin piirin Rahjan, Toksovan, Lieskulan ja Ohalatvan kuntiin sekä lännessä Viipurin ja pohjoisessa Käkisalmen piireihin. Pinta-alasta 49,5 % on sotilasaluetta, 37,4 % metsää ja 7,0 % maatalousmaata. Suurimmat järvet ovat Lempaalanjärvi, Roikanjärvi ja Likolampi (Верхолино, "Verholino"). Jokia ovat Vuoleenjoki, Nenimäisenjoki (Грузинка, "Gruzinka") ja Viisjoki. Tärkeimmät hyötykaivannaiset ovat hiekka ja sora.


title: Kuivaisi

text: Keskuskylän lisäksi Kuivaisin kuntaan kuuluu 17 asutuskeskusta: Gruzinon (ven. Грузино), Harpalan, Kieron, Lappeelan, Lempaalan, Matoksin, Mikittalan, Nenimäen, Varsalan, Vaskelan, Vennäinkylän ja Vuoleen kylät sekä Lesnojen (Лесное), Maaselkin, Vjunin (Вьюн; entinen TsNIIL, ЦНИИЛ), Zavodskoin (Заводской) ja Lempaalan asemanseudun taajamat. Yli tuhannen hengen asutuskeskuksia ovat Harpala, Nenimäki, Lesnoje ja Maaselki. Entisen Koronsaaren kylän (Коросары, "Korosary") paikalle on nousemassa uusi asutus, kun taas Gruzinon ja Vuoleen kyliä ollaan lakkauttamassa.


title: Kuivaisi

text: Kunnassa on kuusi varuskuntaa, noin 200 pietarilaisten puutarhapalsta-aluetta ja 15 lomakeskusta. Kesäisin kunnan asukasluku kasvaa noin viidelläkymmenellä tuhannella. Puutarhapalsta-alueilla asuu ympäri vuoden arviolta 3125 ihmistä, jotka eivät näy virallisissa väestötilastoissa.


title: Kuivaisi

text: Kuivaisi mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Tuolloin se oli samannimisen Pähkinälinnan lääniin kuuluneen pogostan keskus.


title: Kuivaisi

text: 1600-luvulla seudun alkuperäisväestö vaihtui lähes täydellisesti Suomesta muuttaneisiin inkeriläisiin. Vuonna 1611 perustettiin Inkerin ensimmäinen luterilainen maaseurakunta Lempaala, jota vielä pitkään kutsuttiin Kuivaisin nimellä. Ortodoksisia inkerikkoja jäi kuitenkin eräisiin kyliin, ja vielä 1800-luvun puolivälissä he muodostivat yhtenäisen ryhmän nykyisen Vaskelan huvila-alueen tienoilla. Seudun ortodoksit kuuluivat Matoksin seurakuntaan. Vuonna 1890 Kuivaisiin rakennettiin puinen Pyhän Nikolaoksen kirkko, jonka pieni seurakunta käsitti myös Hovinmäen, Kiiskilän, Oinaalan ja Vennäinkylän ortodoksit.


title: Kuivaisi

text: Vuosina 1927–1936 Kannaksen eteläosa muodosti Kuivaisin kansallisen piirin, jossa suomea käytettiin virkakielenä. Piirin keskuspaikkana oli Toksova. Vuosina 1935–36 rajaseudun suomalaisväestö siirrettiin kokonaisuudessaan muualle Neuvostoliittoon.


title: Kuivaisi

text: Kunnan kautta kulkee Pietarin, Käkisalmen ja Sortavalan välinen valtatie, rinnakkainen Pietarin, Metsäpirtin ja Käkisalmen välinen maantie sekä Pietarista pohjoiseen johtava sähköistetty kaksiratainen rautatie. Asutuskeskuksista on linja-autoyhteydet Pietariin, Devjatkinon metroasemalle sekä Gruzinon ja Vaskelan rautatieasemille. Radalla on lisäksi kolme pysäkkiä. Ongelmana on suorien yhteyksien puuttuminen Seuloskoin piirikeskukseen.


title: Kuivaisi

text: Kuivaisin elinkeinorakenteesta varuskunnat muodostavat 71 %, teollisuus 20 % ja maatalous 4 %. Teollisuuslaitoksista merkittävimpiä ovat rakennustarvikkeita valmistavat Lenstroidetal ja Geogidrotehnika, öljyn ja öljytuotteiden varastointia harjoittava Vympel ja Vuoleen hiekkalouhosta hyödyntävä Vuoly-Eko. Maatalousyrityksiä on Lempaalassa ja Vennäinkylässä. Työvoimasta vain 17 % työskentelee kunnan alueella. Loput käyvät töissä Pietarissa.


title: Kuivaisi

text: Kunnan nähtävyyksiin kuuluvat muinaiset asuinpaikat, Pähkinäsaaren rauhan rajakivi, Lempaalan kirkon paikalle pystytetty muistoristi, Kuvaisin kartano ja toisen maailmansodan muistomerkit.


title: Vaskela

text: Vaskela () on kylä ja rautatieasema Leningradin alueen Seuloskoin piirin Kuivaisin kunnassa Venäjällä. Se sijaitsee Lempaalanjärven koillispuolella Pietarin ja Sortavalan välisen rautatien varrella seitsemän kilometriä Kuivaisista luoteeseen. Kylässä on vajaat 600 asukasta (vuonna 2010).


title: Vaskela

text: Kylä mainitaan ensimmäisen kerran Novgorodin Vatjan viidenneksen verokirjassa vuonna 1499/1500. 1800-luvulla Vaskelassa ja sen pienissä lähikylissä (Hovinmäki, Juskela, Komola, Koronsaari, Miskula, Mäkiinkylä, Pajarinmäki, Pekkala, Pirsanmäki, Ristala, Simanla ja Vankkala) asui Pohjois-Inkerin kanta-asukkaita, ortodoksisia inkerikkoja, jotka kuuluivat Matoksin seurakuntaan. Miskulanmäeltä oli kotoisin Inkerin kuuluisin runonlaulaja Larin Paraske. Vuoden 1926 väestönlaskennan mukaan Vaskelassa asui 83 venäläistä, 7 inkerinsuomalaista ja neljä suomensuomalaista.


title: Vaskela

text: Nykyinen Vaskela on laaja ja hajanainen pientaloalueiden, puutarhapalstojen ja lomakylien kokonaisuus. Virallisesti rekisteröityjen asukkaiden lisäksi kylässä asuu ympäri vuoden arviolta 2000 ihmistä. Kesällä asukasmäärä nousee lähes kahteenkymmeneen viiteen tuhanteen. Alueella toimii tielaitoksen varikko ja pieni olutpanimo. Palveluihin kuuluvat lastentarha, koulu, kulttuuritalo ja ensiapuasema.


title: Nigerian Valioliiga

text: Nigerian valioliiga ("Premier League") on Nigerian miesten jalkapallon korkein sarjataso. Sen joukkuemäärää nostettiin kaudella 2004. Pääsarjaa hallinnoi Nigerian jalkapalloliitto. Kaudesta 2007/08 lähtien liiga on tunnettu nimellä Globacom Premier League, ja sitä sponsoroi teleoperaattoriyhtiö Globacom. Toiseksi korkein sarjataso on Nigerian 1. divisioona, joka koostuu kahdesta lohkosta.


title: Nigerian Valioliiga

text: Pääsarjan neljä viimeistä joukkuetta putoavat sarjasta.


title: Raquel del Rosario

text: Raquel del Rosario Macías (s. 3. marraskuuta 1982 Teror, Gran Canaria, Espanja) on espanjalaisen yhtyeen El Sueño de Morfeon laulusolisti. Del Rosario on levyttänyt yhdessä Fran Perean kanssa kelttiläisversion Serranon perhe -sarjan tunnusmusiikista ”Uno más uno son siete”. Hän on myös näytellyt sarjassa.


title: Raquel del Rosario

text: Del Rosario oli naimisissa F1-kuljettaja Fernando Alonson kanssa. Del Rosarion ja Alonson erosta tiedotettiin 20. joulukuuta 2011.


title: Hana Machová

text: Hana Machová (s. 11. syyskuuta 1979 Bruntál) on tšekkiläinen koripalloilija. Hän on voittanut MM-kisoista yhden EM-kisoista kaksi mitalia. Lisäksi hän on pelannut kaksissa olympialaisissa, Ateenassa 2004 ja Pekingissä 2008.


title: Ninotchka

text: Ninotchka on Ernst Lubitschin vuonna 1939 ohjaama ja tuottama komediaelokuva, jonka nimiosassa on Greta Garbo ja miespääosaa esittää Melvyn Douglas. Elokuva pohjautuu Melchior Lengyelin samannimiseen kirjaan.


title: Ninotchka

text: "Ninotchka" oli Garbon toiseksi viimeinen elokuva. Se tuli Euroopassa ensi-iltaan toisen maailmansodan aikana ja oli menestys. Sen osin propagandistinen sisältö oli suunnattu Josif Stalinia vastaan, minkä vuoksi sen esittämistä ei sallittu Neuvostoliitossa.


title: Ninotchka

text: "Ninotchka" oli Suomessa kielletty 1940–1941. Jatkosodan aikana sitä sai esittää. Sodan jälkeisinä vuosikymmeninä siitä tehtiin useita tarkastuksia, jotka kaikki päättyivät kieltoon ulkopoliittisilla perusteilla, eikä sitä esitetty Suomessa sodan jälkeen ennen kuin vuonna 1981, koska se oli neuvostovastainen. Elokuva sallittiin, kun opetusministeri Kalevi Kivistö katseli elokuvan, eikä nähnyt syytä kieltää sitä.


title: Ninotchka

text: Televisiossa "Ninotchka" esitettiin Suomessa ensimmäisen kerran 1989. Aiemmin saman elokuvan musikaaliversio "Silkkisukat" oli herättänyt närää, kun MTV esitti sen 1970-luvulla.


title: Ninotchka

text: "Ninotchka" valittiin vuonna 1990 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia.


title: Ninotchka

text: "The New York Timesin" kriitikot valitsivat "Ninotchkan" vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi sen kaikkien aikojen sadan parhaan komedian listalle.


title: Kättely (tietoliikenne)

text: Kättely (engl. "handshake") tarkoittaa tietokonealalla ja televiestinnän piirissä protokollaa, jonka avulla kaksi tietokonetta tai muuta laitetta varmistavat, että kumpikin osapuoli on valmis tiedonsiirron aloittamiseen.


title: Pärnä

text: Pärnä (vuodesta 1948 ) on kylä Käkisalmen kaupungin pohjoispuolella Käkisalmen piirissä Leningradin alueella Venäjällä. Pärnä sijaitsee Suomen Neuvostoliitolle luovuttamassa Karjalassa.


title: Pärnä

text: Suomelle kuuluessaan Pärnä oli osa Käkisalmen maalaiskuntaa. Pärnän kylä käsitti muusta maalaiskunnasta erillisen alueen Käkisalmen kaupungin ja Kaukolan kunnan väliseltä alueelta Laatokan rannalta. Lännessä Kaukolan puolella naapurikylänä oli Variksela, etelässä kylä rajoittui Käkisalmen kaupunkiin ja pohjoisessa sekä idässä kylä rajoittui Laatokkaan.


title: Pärnä

text:
Kylään kuului mannerosan lisäksi rannikon edustalla oleva Ruotsaari. Kylän Kaukolan vastaisen rajan muodosti Pärnänjoki, joka on Vuoksen pohjoisen laskuhaaran toinen suuhaara.
Kylän keskellä on Pärnänlampi, joka on oikeastaan Laatokan lahti. Laatokan rannikon muita lahtia ovat Mutalahti ja Haukruokolahti. Pärnänjoen ja Haukruokolahden väliin jää Norsniemi ja Haukruokolahden ja Mutalahden väliin Halkoniemi. Mutalahden pohjoispuolella on Häränotsanniemi ja sen itäpuolella Vahtiniemi.


title: Pärnä

text: Vuonna 1920 Pärnässä oli 218 asukasta. Vuonna 1939 asukkaita oli puolestaan 363. Asutus oli keskittynyt kylän keskustaan, joka sijaitsi Pärnänlammen Mutalahdenperän etelä- ja lounaispuolella olevan peltoaukean laidassa. Muita asutuskeskittymiä olivat Pärnänsillan ympäristö Kaukolan vastaisella rajalla sekä kylän keskustasta Vahtiniemen rannikkotykistölinnakkeelle johtavan tien varret Pärnänlammen länsipuolella. Joitakin kalastajia asui aivan Pärnäjoen suussa. Laatokan Ruotsaari oli asumaton. Nykyisin kylän asutus on keskittynyt samoille alueille sekä lisäksi Lahdenperän alueelle lähelle Laatokan rantaa.


title: Pärnä

text: Ennen talvisotaa Pärnäläiset saivat elantonsa maataloudesta ja kalastuksesta. Myös Käkisalmen kaupungissa käytiin paljon töissä sen läheisen sijainnin vuoksi. Kylän keskustan halki kulki Kantatie 61 Hiitolasta Käkisalmeen. Käkisalmen lentokenttä sijaitsi aivan kylän keskustan eteläpuolella kaupungin puolella. Kylän pohjoisosassa Laatokan rannalla sijaitsi Vahtiniemen rannikkotykistölinnake. Kylän keskustassa sijaitsi kansakoulu ja Käkisalmen kaupungin kunnalliskoti.


title: Pärnä

text: Talvisodan alussa kylästä evakuoitiin alaikäiset lapset äiteineen. Muu väestö evakuoitiin rauhan tultua, kun selvisi että Käkisalmen maalaiskunta kuului luovutettaviin alueisiin. Jatkosodan aikana asukkaita palasi koteihinsa, mutta uusi evakuointi oli edessä vuonna 1944.


title: Liu Zige

text: Liu Zige (s. 31. maaliskuuta 1989 Shanghai, Kiina) on kiinalainen uimari, joka voitti 200 metrin perhosuinnissa kultaa Pekingin olympialaisissa elokuussa 2008 tuolloisella maailmanennätysajalla 2.04,18. Rooman MM-kilpailuissa 2009 hän sai samassa lajissa hopeaa. Hänellä on myös tässä lajissa voimassa oleva maailmanennätys 2.01,81. Dubain lyhyen radan MM-kilpailuissa 2010 hän kuului Kiinan kultajoukkueeseen 4 × 100 metrin sekauintiviestissä. Shanghain MM-kilpailuissa 2011 hän sai pronssia 200 metrin perhosuinnissa. Lontoon olympialaisissa 2012 hän sijoittui 200 metrin perhosuinnissa kahdeksanneksi. Saman vuoden Istanbulin lyhyen radan MM-kilpailuissa hän sai hopeaa 100 metrin perhosuinnissa. Barcelonan MM-kilpailuissa 2013 Liu voitti kultaa 200 metrin perhosuinnissa.


title: Trans World Airlinesin lento 841

text: Trans World Airlinesin lennon 841 onnettomuus tapahtui Joonianmerellä 8. syyskuuta vuonna 1974, kun Trans World Airlinesin Boeing 707 nousi Ben Gurionin kansainväliseltä lentoasemalta Tel Avivista New York Cityyn. Välilaskupaikat olivat Ateena ja Rooma. Kone teki välilaskun Ateenan Ellinikon lentoasemalla 68 minuutin aikana josta se lensi kohti Roomaan. Kun kone oli poistunut Manner-Kreikan ilmatilasta koneen yksi moottori syttyi palamaan. Kapteeni ilmoitti laskeutuvansa Korfun saarelle. Sen jälkeen koneen ja lennonjohdon yhteys katkesi. 18 minuuttia myöhemmin kone syöksyi Joonianmereen. Koneen kaikki 79 matkustajaa ja 9 miehistön jäsentä saivat surmansa.


title: Trans World Airlinesin lento 841

text: Vaikka onnettomuuden syyksi epäiltiin terrorismia teoriasta ensin luovuttiin. National Transportation Safety Board Yhdysvaltain kuljetushallinnon itsenäinen organisaatio raportoi tutkimuksissaan että koneen rahtitilassa oli ollut pommi. Tulen syttyminen esti pommin räjäytyksen sillä koneessa oli arabimatkustaja jonka tarkoituksena oli räjäyttää kone ilmassa. Beirutissa oleva nuorisojärjestö ilmoitti olevansa syyllinen tekoon. Järjestöä johti pahamainen palestiinalaisterroristi Abu Nidal. Tämä oli ensimmäinen kerta kun arabiterroristit onnistuivat tekemään terrori-isku amerikkalaiseen lentokoneeseen.


title: Trans World Airlinesin lento 841

text: Kuolleiden joukossa oli 17 amerikkalaista, 13 japanilaista, neljä italialaista, neljä ranskalaista, sekä kaksi iranilaista, israelilaista, srilankalaista, australialaista ja kanadalaista. Lisäksi lennolla oli 30 matkustajaa, joiden kansallisuudesta ei olla varmoja.


title: Anneli

text: Anneli on kansainvälinen muunnos etunimestä Anna. Se on selitetty Annelen tavoin Annan hellittelymuodoksi, ja toisaalta se voi olla lyhentymä yhdysnimistä, esimerkiksi Ruotsissa Anne-Louisesta tai Virossa Annelisesta. Suomessa Anneli-nimisiä on marraskuuhun 2014 mennessä rekisteröity 145 337 naista ja muutama mies. Tällä määrällä Anneli on Suomessa kaikkien aikojen neljänneksi suosituin nimi Marian, Helenan ja Johannan jälkeen. Tätä selittää Annelin suosio jälkimmäisenä nimenä. Virossakin Anneli on ollut suosittu. Siellä se voidaan kirjoittaa myös Anne-Ly.


title: Anneli

text: Suomessa Anneli viettää nimipäivää 9. joulukuuta yhdessä Annan, Annen, Anun, Annikin, Annikan ja Annukan kanssa.


title: Anneli

text: Listan henkilöt ovat suomalaisia, ellei toisin mainita.


title: Elisa Aguilar

text: Elisabeth "Elisa" Aguilar López (s. 15. lokakuuta 1976 Madrid) on espanjalainen koripalloilija. Hän oli mukana Espanjan hopeaa voittaneessa joukkueessa Italian EM-kisoissa 2007. Aguilar on pelannut myös mm. kaksissa olympialaisissa, Ateenassa 2004 ja Pekingissä 2008.


title: Khartumin diplomaattiset attentaatit

text: Khartumin diplomaattinen attentaatti tapahtui 1. maaliskuuta vuonna 1973 Khartumissa Sudanissa, kun palestiinalainen terroristijärjestö Mustan syyskuu ampui kolme länsimaista diplomaattia Saudi-Arabian suurlähetystössä.


title: Khartumin diplomaattiset attentaatit

text: Kahdeksan arabisissiä, jotka kuuluivat Musta syyskuu -nimiseen palestiinalaiseen terroristijärjestöön, tunkeutuivat Saudi-Arabian suurlähetystöön Khartumissa, Sudanissa ja ottivat panttivangiksi kymmenen diplomaattia ja muun henkilökunnan.


title: Khartumin diplomaattiset attentaatit

text: Palestiinalaiset tunkeutuivat Saudi-Arabian suurlähetystöön juuri, kun Yhdysvaltojen uusi Sudanin-suurlähettiläs Cleo A. Noel esiteltiin ja aiempi suurlähettiläs George C. Moore jätti tehtävänsä.


title: Khartumin diplomaattiset attentaatit

text: Läsnä olleista diplomaateista viisi otettiin panttivangiksi, muun muassa Saudi-Arabian, Jordanian, Yhdysvaltain ja Belgian suurlähettiläät ja asiainhoitajat. Lähetystön muut virkailijat päästettiin vapaaksi..


title: Khartumin diplomaattiset attentaatit

text: Sissit vaativat Yhdysvaltain entisen senaattorin Robert Kennedyn murhaajan palestiinalais-jordanialaisen Sirhan Sirhania vapauttamista vankilasta Yhdysvalloista sekä palestiinalaisia terroristeja Israelin vankiloista sekä Baader-Meinhof terroristeja vapaaksi Saksan liittotasavallasta. Mikäli vaatimuksiin ei suostuttaisi, terroristit uhkasivat tappaa vankinsa.


title: Khartumin diplomaattiset attentaatit

text: Sudanin hallitus torjui sissien vaatimukset ja yritti neuvotellen saada heitä luovuttamaan diplomaatit.. Suurlähetystön ympärille sjoitettiin vahvasti aseistautuneita sotilaita. Palestiinan vapautusjärjestön johtaja Jasser Arafat vetosi Sudanin hallitukseen sähkeellä, ettei uutta Münchenin murhenäytelmää sallittaisi..


title: Khartumin diplomaattiset attentaatit

text: Kaappauksen jälkeen alkoi vilkas sotilaallinen ja diplomaattinen toiminta. Lähetystörakennuksen ympärille ajettiin panssarivaunuja sekä sotilasyksikköjä kiidätettiin paikalle..


title: Khartumin diplomaattiset attentaatit

text: Terroristit olivat uhanneet räjäyttää rakennuksen, ellei vaatimuksiin suostuta. Yhdysvaltain apulaisulkoministeri William Macomber meni Khartumiin neuvottelemaan terroristien kanssa, mutta ei saanut laskeutumislupaa, joten hän joutui palaamaan kotimaahan..


title: Khartumin diplomaattiset attentaatit

text: Terroristit eivät halunneet neuvotella, joten määräajan umpeuduttua 2. maaliskuuta lähetystöstä kuultiin laukauksia. Sissit olivat surmanneet kaksi yhdysvaltalaista ja yhden belgialaisen diplomaatin, Noelin, Mooren sekä Eidin.. 4. maaliskuuta sissit antautuivat, ja heidät vietiin sotilasvankilaan. Samalla vapautettiin kaksi diplomaattia, Saudi-Arabian suurlähettiläs sheikki Abdullah al Malhouk ja Jordanian asianhoitaja Adli al Nasser.


title: Khartumin diplomaattiset attentaatit

text: Sudanin presidentti Jaafar Nimeiri ilmoitti radiossa, että kaikki palestiinalaisten sissitoiminta kielletään Sudanissa.


title: Tex Murphy

text: Tex Murphy on kuvitteellinen yksityisetsivä, joka on pääosassa viidessä Access Softwaren kehittämässä tietokonepelissä. Hahmon näyttelijänä toimi Chris Jones.


title: Tex Murphy

text: Tex Murphy -sarjan pelit sijoittuvat post-apokalyptiselle 2000-luvulle, tarkemmin kolmannen maailmansodan jälkeiseen San Franciscoon. Taivas hohtaa punaisena säteilystä, ja huonosti suojatuilla alueilla asuvat ja perinnöllisen immuniteetin omaamattomat ovat epämuodostuneita ja yleisesti syrjittyjä. Murphy on kovapintainen yksityisetsivä, joka kuuluu geneettisesti suojassa olevaan väestönosaan ().


title: Tex Murphy

text: Pelisarjan viimeinen osa julkaistiin vuonna 1998, ja Access Software myytiin sittemmin Microsoftille, jolta Take-Two Interactive osti sen edelleen ja myöhemmin lopetti sen toiminnan. Pelisarjan oikeudet ovat nykyään Take-Twolla.


title: Reino Koivuniemi

text: Reino Koivuniemi (s. 1940 Urjala) on somerolainen itseoppinut taiteilija. Hänet tunnetaan Somerniemellä Somerolla sijaitsevan suositun matkailukohde ja näyttelytila Hiidenlinnan rakentamisesta ja siellä esillä olevista puuveistoksista.


title: Vita Sackville-West

text: Victoria Mary ”Vita” Sackville-West, Lady Nicolson (9. maaliskuuta 1892 Knole House, Kent, Englanti – 2. toukokuuta 1962) oli englantilainen kirjailija. Hän kirjoitti romaaneja, runoja ja puutarhakirjoja.


title: Vita Sackville-West

text: Sackville-Westin puoliso oli diplomaatti ja kirjailija Harold Nicolson, joka kirjoitti muun muassa elämäkertoja, muistelmia ja artikkeleita. Yhdessä puolisot pitivät suosittua radio-ohjelmaa, jossa kävivät keskusteluja vaikeistakin aiheista, kuten avioliiton ongelmista, ihmissuhteista, rakkaudesta ja mustasukkaisuudesta. Heitä yhdisti myös rakkaus puutarhanhoitoon, ja he loivat kotilinnansa Sissinghurst Castlen ympärille yhden Englannin kauneimpana pidetyn puutarhan. He saivat kaksi poikaa, joista Benedict Nicolson (k. 1978) oli taidehistorioitsija ja kirjailija ja Nigel Nicolson on poliitikko ja kirjailija. Nigel Nicolson on muun muassa kirjoittanut vanhempiensa avioliitosta kirjan "Erään avioliiton muotokuva", jonka pohjalta on tehty neliosainen televisiosarja. Sackville-Westin suuri suru oli brittiläinen perimyslaki, jonka vuoksi hänen linnamainen synnyinkotinsa Knole periytyi hänen vanhimmalle veljelleen.


title: Vita Sackville-West

text: Nigel Nicolsonin kirja jakautuu viiteen osaan, joista kolme on hänen itsensä kirjoittamia. Kaksi muuta osaa ovat Sackville-Westin kuoleman jälkeen löytyneet päiväkirjamuotoiset muistiinpanot 1920-luvulta.


title: Vita Sackville-West

text: Televisiosarja keskittyi juuri näihin Sackville-Westin itsensä kirjoittamiin osiin. Niissä hän kuvaa intohimoista rakkaussuhdettaan toiseen naiseen, Violet Trefusisiin, joka oli hänen nuoruudenystävänsä ja vanhimman poikansa Benin kummi. Teksti on ehkä parasta hänen koskaan kirjoittamaansa; se on paljasta, teeskentelemätöntä ja yksinkertaista. Vaikka Sackville-West elinaikanaan salasi päiväkirjansa, niiden sävy ja tyyli paljastavat, että hän lienee tarkoittanut ne julkaistaviksi myöhemmin draaman osapuolten kuoltua.


title: Vita Sackville-West

text: Omana aikanaan Vita Sackville-West oli kuuluisuus, mutta nykyään hänet muistetaan lähinnä rakkaussuhteestaan Virginia Woolfiin. He olivat hyviä ystäviä, ja syvä ystävyys, kiintymys ja toistensa ymmärtäminen ja tukeminen jatkuivat kaksikymmentä vuotta, aina Woolfin kuolemaan saakka. Sackville-West kirjoitti vuosia tämän itsemurhan jälkeen: ”Vieläkin minusta tuntuu, että olisin voinut pelastaa hänet, jos vain olisin ollut hänen luonaan ja olisin tiennyt millaiseen mielentilaan hän oli vaipumassa.”


title: Vita Sackville-West

text: Virginia Woolfin romaani "Orlando" on fiktiivinen muotokuva Sackville-Westistä. Sitä on kutsuttu kirjallisuuden pisimmäksi ja kauneimmaksi rakkauskirjeeksi. Orlandon alaotsikko on "Elämäkerta", ja se on omistettu Sackville-Westille. Kirjan ilmestyessä 1928 sen kuvituksena oli valokuvia Sackville-Westista Orlandoksi pukeutuneena, Orlandon kotilinnan kuvana on Vitan synnyinkoti Knole ja maalausta eräästä Sackville-Westin esi-isästä on käytetty kuvaamaan Orlandoa poikana. Sackville-West osallistui Orlandon luomiseen ja antoi Woolfille täydet valtuudet käyttää kaikkea itseään koskevaa materiaalia.


title: Vita Sackville-West

text: Vita Sackville-West on kirjoittanut 14 romaania, muun muassa "Heritage" (1918), "Challenge" (1923, suom. "Elämän haaste") ja "Sissinghurst" (1931), ja kymmenen runoteosta, muun muassa pitkä kertova runoelma, "The Land", josta hän sai Hawthorndenin palkinnon vuonna 1927. Hän sai palkinnon toistamiseen 1933 kokoelmalla "Collected Poems" ja oli ainoa kirjailija, joka on saanut palkinnon kahdesti. Lisäksi hän on kirjoittanut useita elämäkertoja ja puutarhakirjoja.


title: James Quello

text: James Henry Quello (21. huhtikuuta 1914 Laurium, Michigan, Yhdysvallat – 24. tammikuuta 2010) oli yhdysvaltalainen radio-alan vaikuttaja, joka toimi FCC:n komissaarina 1974–1997 ja puheenjohtajana vuonna 1993. Hänen mukaansa on nimetty Michiganin osavaltionyliopiston yhteydessä toimiva "James H. and Mary B. Quello Center for Telecommunication Management & Law".


title: James Quello

text: James Quello valittiin Radio Hall of Fameen vuonna 1996.


title: Sinappitympönen

text: Sinappitympönen ("Hebeloma sinapizans") on kupera, laakealakkinen nahanruskea tympöslaji. Sen heltat ovat ensin vaaleat ja tummuvat vanhemmiten harmaanruskeiksi. Jalka on valkoinen. Sieni kasvaa havu-ja lehtimetsissä kalkkimailla. Se on harvinainen Etelä-Suomessa.


title: Susan Aho

text: Susan Aho, (s.  5. maaliskuuta 1974 Espoo) on suomalainen muusikko. Aho on opiskellut Sibelius-Akatemiassa kansanmusiikkia ja osallistunut useisiin musiikkihankkeisiin. Hän on kuulunut vuodesta 1997 lähtien suomalaiseen maailmanmusiikkiyhtye Värttinään.


title: Susan Aho

text: Susan Aho on syntynyt Espoossa. Aho aloitti 13-vuotiaana harmonikan soiton. Aho soitti ja lauloi Värttinän vuonna 1998 julkaistulla "Vihma"-albumilla, mutta jo seuraavalla "Ilmatar"-albumilla hän vain lauloi. Hänet tilalleen harmonikkaa tuli soittamaan Markku Lepistö.


title: Susan Aho

text: Hän osallistui laulajana ja harmonistina kreikkalaiseen "Odysseiaan" ja oli myös jäsenenä Metsänväki-nimisessä kansanmusiikkia soittavassa yhtyeessä. Aho soitti myös yhdessä toisen suomalaisen harmonikan soittajan, Minna Luoman kanssa Routanaiset-nimisessä ryhmässä. Hän on kuulunut vuodesta 1998 lähtien balkanilais-suomalaiseen musiikkiryhmään Vaeltajat. Hän työskentelee myös Nukketeatteri Sampossa nukeillanäyttelijänä ja muusikkona.


title: Susan Aho

text: Yhdessä toisen Värttinä-laulajan Johanna Virtasen (nyk. Johanna Hytti) kanssa Aho muodosti yhtyeen Kuunkuiskaajat. Duo kutsuttiin osallistumaan Euroviisujen vuoden 2010 Suomen esikarsintaan ja valittiin myöhemmin Suomen edustajaksi Oslossa järjestettävään loppukilpailuun.


title: Kalvastympönen

text: Kalvastympönen ("Hebeloma crustuliniforme") on kupera tai laakealakkinen nahanruskea tympöslaji. Lakki voi myös olla valkoinen. Heltat ovat vaaleat ja tummuvat myöhemmin harmaanruskeiksi. Jalka on valkea. Sieni haisee retikalta. Kalvastympönen kasvaa havu- ja lehtimetsissä, puistoissa ja nurmikoilla yleisenä koko Suomessa.


title: Tummalakitympönen

text: Tummalakitympönen ("Hebeloma mesophaeum") on laakea, punaruskea tympöslaji. Sienen heltat ovat ensin vaaleat ja muuttuvat myöhemmin tummanruskeiksi. Sienen jalka on aluksi vaalea ja tummenee vanhemmilla sienillä jalan tyvestä. Sieni kasvaa havumetsissä tienvarsilla, nuorissa mäntymetsissä sekä puistoissa. Se on yleinen koko Suomessa.


title: Suotniemi

text: Suotniemi (v:sta 1948 ) on kylä Norsjoen kunnallishallintoalueella Käkisalmen piirissä Leningradin alueella Venäjällä. Suotniemi sijaitsee Suomen Neuvostoliitolle luovuttamassa Karjalassa.


title: Suotniemi

text: Suomelle kuuluessaan Suotniemi oli osa Käkisalmen maalaiskuntaa ja käsitti kunnan läntisen osan joka sijaitsi Käkisalmenselän luoteisrannalla muusta maalaiskunnasta erillään. Suotniemen naapurikyliä olivat Kaukolan kunnan puolella lännessä Tervola ja Järvenpää, pohjoisessa Kapeasalmi sekä idässä Käkisalmenselän toisella puolella Käkisalmen kaupunki, Joensuu ja Hirvisaari. Kylään kuului mannerosan lisäksi useita saaria Käkisalmenselältä, joista suurimmat ovat Päivä-, Kangas-, Karhu- ja Hevossaaret.


title: Suotniemi

text: Vuonna 1920 Suotniemessä oli 274 asukasta. Vuonna 1939 asukkaita oli puolestaan 363. Entisessä Suotniemen hovin päärakennuksessa toimi kylän kansakoulu ja sen läheisyydessä Veljekset Reunasen saha. Kylän suurin asutuskeskittymä sijaitsi koululta pohjoiseen vievän tien varressa. Toinen pienempi keskittymä oli Suikanlahden pohjukassa. Muut kylän tahot olivat hajallaan eri puolilla kylää. Nykyisin kylässä on entisen asutusta kansakoulun seudulla.


title: Suotniemi

text: Ennen talvisotaa Suotniemen asukkaat saivat elantonsa maataloudesta. Kalastusta harjoitettiin lähinnä omiin tarpeisiin. Liikenneyhteyksien puolesta kylän olot olivat huonot, Käkisalmenselkä erotti sen sekä muusta maalaiskunnasta että Käkisalmen kaupungista eikä länteen Kaukolaankaan johtanut kunnollista tietä. Suotniemen fajanssi- ja posliinitehdas toimi vuosina 1841-94.


title: Suotniemi

text: Talvisodan alussa kylästä evakuoitiin alaikäiset lapset äiteineen. Muu väestö evakuoitiin rauhan tultua, kun selvisi että Käkisalmen maalaiskunta kuului luovutettaviin alueisiin. Jatkosodan aikana asukkaita palasi koteihinsa, mutta uusi evakuointi oli edessä vuonna 1944.


title: Kulkukoiran kellari

text: Kulkukoiran kellari (), joka aiemmin tunnettiin Kulkukoira-kabareena, sijaitsee Taiteiden aukiolla (ent. Mihailovskaja-aukio) Pietarissa. Paikka avattiin ensimmäisen kerran uudenvuodenaattona 1911, ja siinä toimi kabaree kevääseen 1915 saakka. "Tällä ainokaisella saarekkeella Pietarin yössä kirjallinen ja taiteellinen nuoriso, joka yleisen säännön mukaan ei omistanut ropoakaan, saattoi tuntea itsensä kotoisaksi." Vuonna 2001 samassa tilassa avattiin "Kulkukoira"-niminen kahvila.


title: Kulkukoiran kellari

text: Tunnetuin 1910-luvun Pietarin kirjallisista salongeista oli Vjatšeslav Ivanovin Torni, joka oli symbolistitaiteilijoiden kohtauspaikka, jossa taiteilijat keskustelivat näkemyksistään ja töistään ja jossa väiteltiin kirjallisuudesta, filosofiasta, uudesta taiteesta, uskonnosta, mystiikasta ja okkultismista. Tornissa vieraili eräitä aikakauden tunnetuimpia kulttuurihahmoja: filosofi Nikolai Berdjajev sekä runoilijat Aleksandr Blok, Mihail Kuzmin, Fjodor Sologub ja Andrei Belyi.


title: Kulkukoiran kellari

text: Tästä joukosta irtaantui akmeismi-liikkeen runoilijoiden koulukunta, johon kuuluivat muun muassa Nikolai Gumiljov, Osip Mandelštam, Mihail Kuzmin. He siirtyivät tuottaja Boris Proninin pyörittämään ja omistamaan paikkaan, joka sijaitsi Daškovin kartanon kellarissa, jossa he kokoontuivat kirjallisuusopillisten keskustelujen, runonlausunnan ja esiintymisten merkeissä. He näkivät itsensä 'kulkukoirina', erillisinä jalosukuisista seurapiireistä – ja tästä kabaree sai nimensä. Runoilijat perustivat akmeismi-suuntauksen symbolismin vastapainoksi. Kulkukoira-kabaree sijaitsi kellarikerroksessa. Sinne kokoonnuttiin myöhään illalla ja istuskeltiin aamuvarhaiseen saakka. Sekä kellari että yö olivat ensi sijassa merkkejä, symboleja kabareen hengestä.


title: Kulkukoiran kellari

text: Kulkukoira-kabaree on historiassa vertaansa vailla oleva kabaree, monien uusia ilmaisukeinoja etsineiden 1900-luvun alun taiteilijoiden kohtaamispaikka. Sen asiakkaisiin lukeutuivat muun muassa seuraavat tunnetut henkilöt: teatteriohjaajat Vsevolod Meyerhold ja Nikolai Jevreinov, teatteritaiteilija ja laulaja Aleksandr Vertinski, kuvataiteilijat Natan Altman, Kazimir Malevitš, Mstislav Dobuzinski, Boris Grigorjev, Sergei Sudeikin, runoilijat Anna Ahmatova, Velimir Hlebnikov, Vladimir Majakovski, Marina Tsvetajeva, Boris Pasternak, Sergei Jesenin, Osip Mandelstam, Aleksandr Blok, runoilija ja säveltäjä Mihail Kuzmin, säveltäjät Arthur Lourié, Sergei Prokofjev ja Ilja Sats, balettitanssija Tamara Karsavina.


title: Kulkukoiran kellari

text: Näyttelijä, tanssija ja kuvataiteilija Olga Glebova-Sudeikinan tunnetuin numero Kulkukoirassa oli Vuohenjalkaisen tanssi. Tästä demonisesta hahmosta tuli kabareen symboli. Vuonna 1913 nuori runoilija Vsevolod Knjazev teki itsemurhan onnettoman rakkauden vuoksi, ja Olga Glebova-Sudeikinaa väitettiin syypääksi hänen kuolemaansa. Myöhemmin Ahmatova käytti tapahtumaa juonikuviona "Runoelmassa ilman sankaria".


title: Kulkukoiran kellari

text: Kabareen ilmapiiri vaihteli hienostuneesta älyllisyydestä bakkanaaliseen ilveilyyn Commedia dell'arten tyyliin. Kulkukoiran ilmapiiri oli hyvin teatterillinen ja poikkitaiteellinen sen kanta-asiakkaiden esittäessä jatkuvasti draamaa, näytelmää ja roolileikkejä. Näiden roolileikkien takana oli lähinnä teatteriohjaaja ja -teoreetikko Nikolai Jevreinov. Hän näki teatterin yhdeksi keskeiseksi sieluntilan kuvaksi ja teatterillisuuden yhdeksi ihmisen perusvaistoista. Hänen mukaansa teatterin lähtökohtana oli ihmisen muuntumistarve, pyrkimys olla joku toinen. Ja tätä toiseuden roolileikkiä Kulkukoiran kanta-asiakkaat toteuttivat, niin että siitä muodostui heidän toinen todellisempi luontonsa.


title: Kulkukoiran kellari

text: Laskeuduttuaan Kulkukoiran kellarimaailmaan taiteilijat tunsivat haastavansa demonit esiin. Paholaisennaamio oli itseoikeutettuna mukana taiteilijanaamiaisissa. Esitelmät kielen olemuksesta, 1700-luvun musiikin sekä uuden musiikin konsertit ja runojen lausunta yhdistyivät luontevasti ilveilyyn, karnevaalikomiikkaan ja uskallettuihin kaksimielisiin naamiaisesityksiin, joissa nuoret taiteilijat muuttuivat italialaisen Commedia dell'arten hahmoiksi."


title: Kulkukoiran kellari

text: Kulkukoiran kanta-asiakas, toimittaja, kirjailija ja matemaatikko Pjotr Demjanovitš Uspenski, jota Kulkukoiran ystäväpiiri kutsui lempinimellä "Neljäs Ulottuvuus Uspenski" hänen neljättä ulottuvuutta käsittelevien luentojensa vuoksi, sanoikin: "Se oli paikka, jossa ei voinut tehdä mitään väärin." Uspenskilla oli tapana juoda Kulkukoirassa samppanjaa ja luennoida taiteilijapiireille metafyysisistä ulottuvuuksista sekä asioista heidän kanssaan keskustella yliluonnollisista.


title: Kulkukoiran kellari

text: Abstraktin taiteen edelläkävijät kokoontuivat Kulkukoirassa, ja kabareessa järjestettiin esimerkiksi heinäkuussa 1913 Robert Delaunayn ja Sonia Delaunayn työlle omistettu ilta ja saman vuoden joulukuussa Sonia Delaunayn näyttely.. Usein kabareessa pistettiin pystyyn hilpeitä ja mielikuvituksellisia teatteriesityksiä, joissa tehtiin pilaa kabareeravintolan kanta-asiakkaista.


title: Kulkukoiran kellari

text: Anna Ahmatova näki teatterileikin, harlekiininäytelmän, tulevien traagisten tapahtumien taustalla." "Runoelmassa ilman sankaria" vuoden 1913 harlekiininäytelmä muodostaa moniaikaisen ja -tasoisen teoksen juonen.


title: Kulkukoiran kellari

text: Runo kertoo Kulkukoirassa esitetystä teatterileikistä. Nuoret taiteilijat olivat monitaiteellisia ja innostuneita kaikenlaisista kokeiluista. Myös musiikillinen improvisointi oli Kulkukoirassa suuressa suosiossa. Nuoret muusikot sävelsivät musiikkia, jota he pitivät vaihtoehtona silloin vallitsevalle ilmaisutavalle. Yksi heistä oli Ilja Sats, joka yritti laajentaa musiikillista ajattelua käsittämään mitkä tahansa äänet taiteellisen teoksen osiksi."


title: Kulkukoiran kellari

text: Kerrotaan että Kulkukoiran ummehtunut ilma, joka tuoksui halvalta tupakalta, oli täynnä zaumia, käsittämätöntä kieltä, jota Ilja Satsin ja Arthur Lourién musikaaliset kokeilut myötäilivät.


title: Kulkukoiran kellari

text: Viranomaiset sulkivat Kulkukoira-kabareen 1915.


title: Kulkukoiran kellari

text: Useat venäläiset taiteilijat ja filosofit, joista moni oli Kulkukoiran vanhoja kanta-asiakkaita, pakenivat vallankumouksen jaloista Kaukasukselle, Georgian Tbilisiin (Tiflisiin), jonne muodostui vuosina 1917–1920 kulttuurien keidas ja dynaaminen taiteiden keskus. Vuonna 1917 Tbilisissä avattiin kolme underground-kabareeta.


title: Kulkukoiran kellari

text: Kulkukoiran kanta-asiakkaisiin kuulunut kabareetaiteilija Aleksandr Vertinski asui Shanghaissa, Kiinassa vuosina 1935–1943, ja hän avasi siellä "Keikarinkukka" ("Gardenia") -nimisen, pääasiassa paikalliselle pienelle venäläisyhteisölle suunnatun kabareen.


title: Tuoksutympönen

text: Tuoksutympönen ("Hebeloma sacchariolens") on laakea, likaisen nahanvärinen tympöslaji. Sen heltat ovat aluksio nahanruskeat ja muuttuvat myöhemmin harmaanruskeiksi. Jalka on valkojauheinen. Sieni haisee karamellilta. Sieni kasvaa rehevissä metsissä ja puutarhoissa. Se on Suomessa harvinainen.


title: Suklaatympönen

text: Suklaatympönen ("Hebeloma truncatum") on kupera kellanruskea tai kaakaonvärinen tympöslaji. Sienen heltat ovat aluksi valkoiset ja muuttuvat myöhemmin vaaleanruskeiksi. Jalka on valkoinen. Sieni haisee retikalta ja maistuu kitkerältä eikä ole ruokasieni. Se kasvaa havumetsien reunoissa, metsäpoluilla yms. Se on melko harvinainen Suomessa.


title: Viitatympönen

text: Viitatympönen ("Hebeloma pusillum") on kartiomainen tai kuperalakkinen kellanruskea tai punaruskea tympöslaji. Sienen heltat ovat vaaleat ja vanhemmilla sienillä ruskeat. Jalka on jauhoinen ja vaalea ja muuttuu tyvestä vanhemmilla sienillä ruskeiksi. Sien maistuu kitkerältä ja haisee retikalta eikä ole ruokasieni. Se kasvaa kosteissa pensaikoissa pajujen seuralaisena. Se on Suomessa melko harvinainen.


title: Kangaskarvaslakki

text: Kangaskarvaslakki ("Gymnopilus penetrans") on kupera tai laakealakkinen kellan-tai punaruskea karvaslakkilaji. Sen heltat ovat keltaiset ja niissä on ruskeita laikkuja. Vanhemmilla sienillä heltat ovat vanhemmiten ruosteenruskeat. Jalka on vaalea. Sieni maistuu karvaalle eikä ole ruokasieni. Se kasvaa laholla havupuulla ja on Suomessa yleinen.


title: Sebastian Lybeck

text: Sebastian Lybeck (s. 3. elokuuta 1929) on suomenruotsalainen kirjailija. Hän aloitti kirjoittamisen kouluaikanaan kirjoittamalla artikkeleita ja runoja koulehteensä. Valmistuttuaan hän koetti useita eri ammatteja ja viimein vuonna 1957, kymmenen vuotta valmistumisensa jälkeen alkoi kirjailijaksi. Usein käyttämänsä "Latte Igel"-hahmon hän keksi työskennellessään Hufvudstadsbladetilla.


title: Sebastian Lybeck

text: Nykyään Lybeck asuu Tyresössä Ruotsissa vaimonsa kanssa. Hänellä on kolme tytärtä. Hän on kirjoittanut myös lyriikkaa lastenkirjojen ohella.


title: Isokarvaslakki

text: Isokarvaslakki ("Gymnopilus junonius") on kellomainen tai kuperankeltainen karvaslakkilaji. Sen heltat ovat aluksi keltaisen ja vanhemmiten muuttuvat ruosteenruskeiksi. Jalka on renkaallinen ja nahkamainen. Sieni kasvaa lehtipuulla rykelminä tai yksittäin. Se on luultavasti myrkyllinen ja ruokasieneksi kelpaamaton jo pahan makunsa vuoksi. Sienessä on hallusinaatioita aiheuttavaa psilosybiiniä. Sieni on Suomessa harvinainen.


title: Marco Antonio Barrera

text: Marco Antonio Barrera Tapia (s. 17. tammikuuta 1974 México) on meksikolainen ammattilaisnyrkkeilijä. Hän on urallaan pitänyt eri ammattilaisliittojen maailmanmestaruutta hallussaan neljä kertaa kolmessa eri painoluokassa.


title: Marco Antonio Barrera

text: Varakkaasta perheestä lähtöisin oleva Barrera voitti amatöörinä viidesti Meksikon mestaruuden. Kaikkiaan hän saavutti amatööriurallaan 56 voittoa ja kärsi neljä tappiota.


title: Marco Antonio Barrera

text: Ammattilaiseksi Barrera ryhtyi jo 15 vuoden iässä, ja ensimmäisessä ottelussaan paidattomana 22. marraskuuta 1988 hän tyrmäsi kärpässarjan ottelussa vastustajansa David Felixin kahdessa erässä. Lähes yksinomaan Méxicossa otellut Barrera voitti 16 ensimmäisestä ammattilaisottelustaan 13 ennen täyttä aikaa. 1. huhtikuuta 1992 hän pääsi ottelemaan Josefino Suarezia vastaan avoimena olleesta Meksikon ylemmän kärpässarjan mestaruudesta ja vei täydet 12 erää kestäneen ottelun nimiinsä kaikin tuomariäänin. Seuraavassa ottelussaan hän tiputti Jose Felix Montielin vajaassa kahdessa erässä. Titteliään hän puolusti kaikkiaan viidesti, kerran jopa maansa rajojen ulkopuolella. Vuoden 1993 aikana Barrera saavutti kuusi voittoa kuudesta ottelusta, joista kolme tuli ennen täyttä aikaa. Elokuussa hän voitti Eduardo Ramirezin täydet erät kestäneessä ottelussa NABF:n ylemmän kärpässarjan mestaruudesta.


title: Marco Antonio Barrera

text: Vuonna 1994 20-vuotias Barrera aloitti lakitieteen opinnot kotimaassaan, mutta jatkoi menestyksekkäästi myös nyrkkeilyä. Huhtikuussa hän kohtasi Carlos Gabriel Salazarin ottelussa, jonka voittajasta tulisi WBC-liiton ylemmän kärpässarjan virallinen MM-haastaja, mutta Barrera ei kyennyt tiputtamaan painoaan riittävästi, ja vaikka voittikin kamppailun, meni haastajan paikka Salazarille. Barrera sai tarpeekseen ylemmästä kärpässarjasta ja siirtyi saman tien ylempään kääpiösarjaan, missä hän kykeni paremmin hyödyntämään voimiaan. Voitettuaan joulukuussa entisen maailmanmestarin Eddie Cookin kahdeksassa erässä Barrera avasi itselleen tien MM-otteluun.


title: Marco Antonio Barrera

text: 31. maaliskuuta 1995 Anaheimissa käydyssä ottelussa Barreraa oli vastassa puertoricolainen Daniel Jiménez ja panoksena WBO-liiton ylemmän kääpiösarjan maailmanmestaruus. Ottelu kesti täydet erät, mutta Barrera oli selkeä voittaja kaikissa tuomarien pistekorteissa. Vuoden loppuun mennessä Barrera puolusti titteliään peräti neljä kertaa. Hän voitti Frankie Toledon, Maui Diazin, Agapito Sanchezin ja Eddie Croftin, joista vain Sanchezia vastaan käyty ottelu kesti täydet erät. Menestyksestään huolimatta Barrera ei ollut täysin vakuuttanut kaikkia asiantuntijoita ja monet epäilivät kuinka hän pärjäisi todellisia huippuiskijöitä vastaan. Barreran seuraavasta mestaruudenpuolustuksessa helmikuussa 1996 entistä maailmanmestaria Kennedy McKinneytä vastaan tuli aiempia tasaisempi, kun Barrera joutui ensimmäistä kertaa urallaan käymään kanveesissa. Hän kuitenkin nousi ylös ja sai lopetettua kamppailun viimeisessä erässä ennen täyttä aikaa teknisellä tyrmäyksellä McKinneyn käytyä ottelun aikana lattiassa kaikkiaan viidesti. Seuraavissa kolmessa ottelussaan Barrera palasi totuttuun ylivoimaansa puolustettuaan titteliään kolmesti tyrmäysvoitoilla Jesse Benavidesia, Orlando Fernandezia ja Jesse Maganaa vastaan.


title: Marco Antonio Barrera

text: 1996 marraskuussa käydyssä puolustusottelussa entistä maailmanmestaria Junior Jonesia vastaan Barrera kärsi ammattilaisuransa ensimmäisen tappion. Ottelun edettyä viidenteen erään pisteissä tappiolla ollut Jones sai kovan oikean käden iskun perille Barreran leukoihin ja tiputti tämän lattiaan. Barrera kykeni vielä nousemaan ylös, mutta oli menettänyt voimiaan ja lopulta hävisi ottelun hylkäyksellä hänen kulmamiestensä rynnättyä kehään. Barrera tahtoi uusintaa, joka toteutuikin viisi kuukautta myöhemmin. Huhtikuussa 1997 Las Vegasin Hilton-hotellissa käyty tasainen kohtaaminen kesti täydet erät ja viimeisen erän päätyttyä Barrera oli taustavoimineen varma voitosta ja mestaruuden takaisin saamisesta. Kaikkien tuomarien korteissa pisteet olivat kuitenkin Jonesin hyväksi. Pettynyt Barrera vetäytyi nyrkkeilyn parista lähes vuoden ajaksi.


title: Marco Antonio Barrera

text: Barrera palasi kehään helmikuussa 1998 Angel Rosariota vastaan. Monet epäilivät kykenisikö hän enää palaamaan entiselle tasolleen, mutta Barrera näytti epäilijöille ja pysäytti vastustajansa viidessä erässä. Tätä seurasi kaksi tyrmäysvoittoa, kunnes lokakuussa Barrera pääsi iskemään Richie Wentonia vastaan avoimena olleesta WBO:n ylemmän kääpiösarjan maailmanmestaruudesta. Barrera ei antanut Wentonille mitään mahdollisuuksia eikä ottelu edennyt neljää erää pitemmälle.


title: Marco Antonio Barrera

text: Barrera puolusti vyötään ensimmäisen erän tyrmäyksellä Paul Lloydia vastaan ja pistevoitolla Pastor Humberto Maurinista, kunnes helmikuussa 2000 vastaan asettui hänen voittamaton maanmiehensä Érik Morales, joka piti hallussaan WBC-liiton maailmanmestaruutta. Barrera lähti otteluun altavastaajana, mutta kamppailu säilyi tasaisena täydet 12 erää. Lopulta Morales kuitenkin julistettiin voittajaksi hajaäänituomiolla. Tappiostaan huolimatta Barrera oli kuitenkin osoittanut epäilijöilleen olevansa yhä vakavastiotettava nimi nyrkkeilykehissä. "The Ring" -lehti valitsi Moralesia vastaan käydyn kohtaamisen vuoden otteluksi.


title: Marco Antonio Barrera

text: Barrera sai sittemmin WBO:lta mestaruusvyönsä takaisin Morales-otteun epämääräisen tuomaroinnin takia, ja hänen uransa lähti uuteen nousukiitoon. Hän puolusti mestaruuttaan Luiz Freitasia vastaan ensimmäisen erän tyrmäyksellä, pistevoitolla Jose Luis Valbuenasta ja kuudennen erän teknisellä tyrmäyksellä entisestä maailmanmestarista Jesús Saludista.


title: Marco Antonio Barrera

text: Vuonna 2001 Barrera päätti siirtyä jälleen painoluokissa ylöspäin, höyhensarjaan. Huhtikuussa hän kohtasi Las Vegasissa pienen IBO-liiton mestaruusottelussa kovana tyrmääjänä tunnetun painoluokkansa kovimpiin kuuluneen Naseem Hamedin. Ylimielisellä asenteella otteluun lähtenyt Hamed oli voimaton Barreran edessä. Vaikka ottelu kestikin täydet 12 erää, ei voittajasta ollut epäselvyyttä tuomarien pistekorteissa kuten ei yleisönkään joukossa.


title: Marco Antonio Barrera

text: Voitettuaan syyskuussa kuudennen erän teknisellä tyrmäyksellä maanmiehensä Enrique Sanchezin oli Barreran seuraava määränpää uusintakohtaaminen niin ikään höyhensarjaan siirtyneen Erik Moralesin kanssa. 22. kesäkuuta 2002 käydyssä ottelussa oli panoksena WBC-liiton maailmanmestaruus. Ottelusta muodostui taktisempi ja tarkkailevampi kuin miesten edellisestä kohtaamisesta, ja se kesti täydet erät. Lopulta Barrera oli voittaja kaikkien tuomareiden korteissa. Keskinäisten voittojen ollessa tasan odotukset alkoivat latautua jo kohti trilogian kolmatta ja ratkaisevaa osaa. Vaikka Barrera olikin vienyt mestaruuden Moralesilta, hän kieltäytyi vastaanottamasta vyötä. Hän ajatteli ettei tarvinnut virallisten järjestöjen titteleitä todistaakseen olevansa mestari.


title: Marco Antonio Barrera

text: "The Ring" -lehti julisti Barreran Morales-voiton myötä omissa listoissaan painoluokan maailmanmestariksi, ja tätä mestaruuttaan Barrera puolusti entisiä maailmanmestareita Johnny Tapiaa ja Kevin Kelleytä vastaan, mikä vain vahvisti hänen mainettaan maailman parhaana höyhensarjan iskijänä. Seuraavassa ottelussaan marraskuussa 2003 Barrera koki kuitenkin yllättävän takaiskun kärsittyään tappion vielä kovemmalla huminalla painoluokissa ylöspäin voitokasta nousua tehneelle filippiiniläiselle Manny Pacquiaolle. Barrera palasi kehään seuraavan vuoden kesäkuussa ja voitti kymmenennen erän teknisellä tyrmäyksellä vasenkätisen entisen maailmanmestarin Paulie Ayalan.


title: Marco Antonio Barrera

text: Barreran seuraava ottelu oli odotettu kolmas kohtaaminen Érik Moralesin kanssa WBC-liiton ylemmän höyhensarjan maailmanmestaruusottelussa Las Vegasin MGM Grand Casinolla. Täydet erät kestänyt hyvin tasainen välienselvittely päättyi Barreran voittoon tuomarien enemmistöpäätöksellä. Ensimmäisen kerran Barrera puolusti uutta titteliään pakollista haastajaa Mzoke Fanaa vastaan ottelun kestettyä vain kaksi erää. Syyskuussa hän kaappasi nimiinsä myös IBF-liiton tittelin voitettuaan pisteillä Robbie Pedenin. Barrera puolusti WBC-mestaruuttaan kahdesti Rocky Juárezia vastaan. Molemmat ottelut kestivät täyden ajan, mutta päättyivät Barreran voittoon. Maaliskuussa 2007 Barrera kuitenkin menetti tittelinsä maanmiehelleen Juan Manuel Márquezille kaikin tuomariäänin.


title: Marco Antonio Barrera

text: Vuonna 2007 Barrera otteli Manny Pacquiaoa vastaan WBC:n international-tittelistä, mutta kärsi pistetappion.


title: Marco Antonio Barrera

text: Vuonna 2008 Barrera kukisti kaksi tuntematonta nyrkkeilijää.


title: Marco Antonio Barrera

text: Vuoden 2009 maaliskuussa Barrera kohtasi WBA liiton hallitsevan mestari Amir Khanin. Kamppailu päättyi viidennessä erässä lääkärin keskeytykseen Barreran silmäkulmaan ja kasvoihin tulleiden haavojen vuoksi.


title: Kultahelokka

text:
Kultahelokka ("Pholiota aurivella") on puolipallomainen, kupera tai laakeneva ruskeankeltainen helokkalaji. Sen heltat ovat aluksi kellertävät ja muuttuvat vanhemmiten oliivinsävyisiksi. Jalka on kellertävä ja siinä on rengasmainen vanhemmista sienistä puuttuva vyö. Helokka on ruokasienenä mitätön, mauton ja hajuton sieni. Se kasvaa usein korkealla puissa, pääasiassa koivulla ja haavalla.
Sieni kasvaa melko harvinaisena Etelä-Suomessa.


title: Liselott Willén

text: Liselott Willén (s. 1972, Ahvenanmaa, Suomi) on ahvenanmaalainen kirjailija. Hän asuu nykyään Örebrossa Ruotsissa ja työskentelee dermatologina.


title: Kalvashelokka

text: Kalvashelokka ("Pholiota gummosa") on kupera, keltainen ja kostealla säällä limainen helokkalaji. Sen heltat ovat vaalean kellanvalkoiset ja vanhemmiten ruskeat. Jalka on kellanvihreä ja siinä on rengas ja renkaan alapuolella pieniä ruskeita suomuja. Malto on kellanvalkoista. Sieni maistuu miedolta. Se kasvaa rykelminä nurmikoilla melko harvinaisena.


title: Vuoden nainen

text: Vuoden nainen on Suomen liike- ja virkanaisten liiton vuonna 1955 aloittama vuoden naisen valinnan perinne ja rekisteröity tavaramerkki. Perinne on vakiintunut useissa kansainvälisen emoliiton BPW Internationalin jäsenliitoissa.


title: Vuoden nainen

text: Liitto valitsee vuoden naiseksi jäsenyhdistystensä ehdotuksesta tieteen alalla, virkauralla, liike-elämässä tai yhteiskunnallisessa työssä ansioituneen naisen. Valinnan tarkoitus on ”tuoda esiin naisten osaamista, ammattitaitoa, pätevyyttä ja näkemystä yhteiskunnan kehittämisessä” ja samalla ”tarjota kannustavia roolimalleja naisille ja tytöille”.


title: Antero Markelin

text: Antero Markelin (10. huhtikuuta 1931 – 14. marraskuuta 2005 Helsinki, Suomi) oli suomalainen arkkitehti ja korkeakouluopettaja.


title: Antero Markelin

text: Markelin opiskeli Helsingissä ja Münchenissä. Vuodesta 1966 vuoteen 1997 hän toimi kaupunkirakentamisen ja -suunnittelun professorina Stuttgartissa. Markelin perusti Alvar Aalto yhdistyksen ja toimi sen puheenjohtajana. Vuonna 1999 hänelle myönnettiin Bundesverdienstkreuz.


title: Gunilla Nyroos

text: Gunilla Birgitta Nyroos (s. 7. lokakuuta 1945, Vaasa, Suomi) on suomenruotsalainen näyttelijä. Hän on näytellyt yli 30 elokuvassa, näihin lukeutuvat muun muassa Berget på månens baksida, Hyvä tahto ja Mio, poikani Mio.


title: Minna Suoniemi

text: Minna Suoniemi (s. 17. huhtikuuta 1972 Tampere) on suomalainen videotaiteilija. Hän opiskeli Kuvataideakatemiassa, Helsingissä ja työskenteli freelancerina Suomessa. Hän on pitänyt näyttelyitä Suomessa, Itävallassa, Puolassa, Yhdysvalloissa, Englannissa, Ruotsissa, Etelä-Amerikassa ja Aasiassa.


title: Minna Suoniemi

text: Suoniemi työskentelee mediataiteen lehtorina Aalto-yliopiston taiteen laitoksella.


title: Marsaxlokk FC

text: Marsaxlokk FC on jalkapalloseura Maltan Marsaxlokkista. Joukkue perustettiin vuonna 1949, ja se pelaa maansa korkeimmalla sarjatasolla Maltan Valioliigassa. Se voitti ensimmäisen ja toistaiseksi ainoan liigamestaruutensa kaudella 2006–07.


title: Lauri Honko

text: Lauri Olavi Honko (6. maaliskuuta 1932 Hanko – 15. heinäkuuta 2002 Turku) oli suomalainen folkloristi ja uskontotieteen professori. Hän oli myös Skandinavian empiirisen kulttuuritutkimuksen uranuurtaja.


title: Lauri Honko

text: Honko väitteli tohtoriksi Helsingin yliopistosta vuonna 1959 aiheesta "Krankheitsprojektile: Untersuchung über eine urtümliche Krankheitserklärung". Vudesta 1961 vuoteen 1963 hän toimi folkloristiikan ja uskontotieteen ylimääräisenä professorina Turun yliopistossa ja myöhemmin vuodesta 1971 lähtien vakinaisena professorina. Vuonna 1997 hänestä tuli emeritusprofessori. Vuonna 1998 hän perusti Kalevala-instituutin Turun yliopistoon.


title: Lauri Honko

text: Hän oli vuodesta 1972 Nordic Institute of Folkloren johtaja ja vuodesta 1974 vuoteen 1989 ISFNR:in presidentti. Sen lisäksi hän oli "Folklore Fellows’ Communicationsin" päätoimittaja, kuten myös "Temenosin", "NIF Newslettersin" ja "Studia Fennican".


title: Orai

text: Orai on kaupunki ja kunta Intiassa Jalaun piirikunnassa Uttar Pradeshin osavaltiossa.


title: Orai

text: Kaupungissa asui 139 318 ihmistä vuoden 2001 väestönlaskennan mukaan.


title: Kari-Pekka Syväjärvi

text: Kari-Pekka Syväjärvi (s. 26. marraskuuta 1987, Kemijärvi) on suomalainen jalkapallomaalivahti, joka edustaa FC Santa Clausia.


title: Kari-Pekka Syväjärvi

text: Syväjärvi siirtyi RoPSiin 6. elokuuta 2008 loppukauden mittaisella sopimuksella joukkueen ykkösmaalivahdin Kalle Rönkön loukattua peukalonsa. Hänen edellinen seuransa oli FC Lynx, jonka paidassa hän oli pelannut alkukaudella Kolmosta ja kaudella 2007 Kakkosta.


title: Kari-Pekka Syväjärvi

text: Debyyttinsä liigassa Syväjärvi teki 17. elokuuta 2008 vierasottelussa MyPaa vastaan. Tulokaskaudellaan Kari-Pekka pelasi kolmessa Veikkausliiga-ottelussa sekä kahdessa Liigacupin ottelussa. Kauden jälkeen Syväjärven roolin avauskokoonpanossa odotettiin kasvavan Kalle Rönkön lähdettyä Rovaniemen Palloseurasta. Mutta korealaisen Jung Hyuk Kwonin tehtyä RoPSin kanssa pelaajasopimuksen keväällä 2009, Syväjärvi jäi edelleen joukkueessa kakkosmaalivahdiksi. Kaudeksi 2010 Syväjärvi siirtyi FC Santa Clausiin.


title: Richard Sievers

text: Klas Richard Sievers (21. heinäkuuta 1852 Helsinki – 9. marraskuuta 1931 Helsinki) oli suomalainen lääkäri ja arkkiatri.


title: Richard Sievers

text: Sieversin vanhemmat olivat leipurimestari August Conrad Sievers ja Aurora Mathilda Möller. Hän valmistui filosofian kandidaatiksi 1874 ja teki 1875 ja 1876 eläintieteellisiä tutkimuksia Aunuksessa, mutta siirtyi sitten lääketieteen pariin. Sievers valmistui lääketieteen lisensiaatiksi 1883 ja lääketieteen ja kirurgian tohtoriksi 1886. Helsingin yliopiston sisätautiopin dosenttina hän toimi 1888-1906, Helsingin diakonissalaitoksen sairaalan ylilääkärinä 1890-1893 ja Marian sairaalan ylilääkärinä 1895-1906. Sievers nimitettiin lääkintöhallituksen ylijohtajaksi 1906, mutta erotettiin poliittisista syistä tehtävästä 1911. Hän toimi 1911-1926 ruotsinkielisten kansakoulujen lääkärinä ja vakuutusyhtiö Kalevan ylilääkärinä 1914-1929. Samalla Sievers hoiti omaa praktiikkaansa.


title: Richard Sievers

text: Sievers oli pioneeri suomalaisessa taistelussa tuberkuloosia vastaan, hän perusti 1907 Suomen Tuberkuloosin vastustamisyhdistyksen, jonka puheenjohtajana hän toimi vuoteen 1928 asti, samoin kuin Nummelan parantolan, jonka johtokunnan puheenjohtaja hän oli 1903-1906 ja 1911-1931. Sievers toimi myös Raajarikkoisten huoltoyhdistyksen puheenjohtajana 1899-1923. Lääkärinä hän perehtyi erityisesti tartuntatauteihin, mutta tutki myös lääkintölaitoksen historiaa Suomessa. Hän oli Suomen ruotsinkielisen lääkäriseuran "Handlingar" -nimisen sarjan toimittaja. Sieversille myönnettiin professorin arvo 1923 ja arkkiatrin arvo 1928. Hän oli myös Upsalan yliopiston ja Kööpenhaminan yliopiston kunniatohtori.


title: Richard Sievers

text: Sieversin puoliso oli vuodesta 1888 vapaaherratar Karin Ulrika Mathilda von Bornsdoff (k. 1952). Perheen pojasta Hjalmar Richard Olof Sieversistä (s. 1899) tuli lääketieteen ja kirurgian tohtori, joka erikoistui bakteriologiaan ja serologiaan. Kirjailija Olof Lagercrantz ja näyttelijä Marika Lagercrantz ovat Sieversin lapsenlapsia.


title: Chris John

text: Yohannes Christian (Chris) John (s. 14. syyskuuta 1979 Jakarta) on indonesiankiinalainen nyrkkeilijä ja entinen WBA-ammattilaisliiton maailmanmestari höyhensarjassa. Hän on menestynyt myös kiinalaisessa wushu-kamppailumuodossa.


title: Chris John

text: Chris aloitti nyrkkeilyn kuusivuotiaana isänsä, entisen nyrkkeilijän Johan Cahyadin valmennuksessa. Amatöörinä hän voitti 15-vuotiaana oman kaupunkinsa Banjarnegaran mestaruuden ennen siirtymistään Semarangiin Sutan Rambingin valmennukseen ja manageroitavaksi.


title: Chris John

text: Ammattilaisuransa Chris aloitti vuonna 1998 ja jo ensimmäisen ammattilaisvuotensa aikana otteli kymmeneräisiäkin otteluita voittaen lähes puolet vastustajistaan tyrmäyksellä. Heinäkuussa 1999 hän voitti Indonesian höyhensarjan mestaruuden ottelussa Muhammad Alfaridzia vastaan. Vaikka Chris itse kävi ottelussa jo ensimmäisessä erässä kahdesti kanveesissa, voitti hän lopulta mestaruuden tyrmäyksellä 12. erässä. Hän puolusti titteliään kahdesti. Marraskuussa 2001 Chris voitti Aasian höyhensarjan mestaruuden seitsemännen erän teknisellä tyrmäyksellä maanmiehestään Soleh Sundavasta. Hän puolusti mestaruuttaan viidesti, joka kerta voitolla ennen täyttä aikaa.


title: Chris John

text: Syyskuussa 2003 Chris pääsi iskemään väliaikaisesta WBA-liiton höyhensarjan maailmanmestaruudesta kolumbialaista Oscar Leonia vastaan. Hän sai tittelin pian kokonaan omiin nimiinsä mestari Derrick Gainerin hävittyä ottelunsa Juan Manuel Márquezille. Chris puolusti titteliään ensimmäisen kerran pistevoitolla Osamu Satoa vastaan. Tokiossa käyty kamppailu oli Chrisin ensimmäinen esiintyminen kotimaansa ulkopuolella. Seuraava puolustus Jose Rojasia vastaan tuomittiin ratkaisemattomaksi, kun ottelu jouduttiin keskeyttämään neljännessä erässä päiden yhteen osumisen seurauksena. Chrisin seuraava haastaja huhtikuussa 2005 oli vanha mestari Gainer. Chris kävi avauserässä lattiassa, mutta voitti lopulta täydet erät kestäneen ottelun kaikin tuomariäänin. Sittemmin Chris on menestyksekkäästi puolustanut mestaruuttaan Tommy Brownea, Juan Manuel Márquezia, Renan Acostaa, Jose Rojasia, Zaiki Takemotoa, Roinet Caballeroa, Hiroyuki Enokia, ja Rocky Juarezia vastaan. Juarezia vastaan käyty kamppailu päättyi ratkaisemattomaan kaikkien tuomareiden katsottua ottelun päättyneen tasapisteisiin. Hänen heinäkuulle 2008 suunniteltu ottelunsa Jackson Asikua vastaan jouduttiin perumaan rahoitusepäselvyyksien vuoksi.


title: Chris John

text: Chris on Indonesian nyrkkeilyhistorian kolmas ammattilaisten maailmanmestari. Kaksi muuta ovat Ellyas Pical ja Nico Thomas, joiden menestysvuodet ajoittuivat 1980-luvulle. Syyskuussa 2004 Muhammad Rachmanista tuli neljäs indonesialainen nyrkkeilyn maailmanmestari, kun hän voitti IBF-liiton minikärpässarjan tittelin.


title: Chris John

text: Chris on nyrkkeilyn lisäksi saavuttanut menestystä myös kiinalaisessa wushu-taistelulajissa. Hän voitti 1997 Kaakkois-Aasian kisoissa Jakartassa lajissa kultaa ja vuonna 2001 Kuala Lumpurissa pronssia. Lisäksi hän on voittanut lajissa maansa mestaruuden.


title: Kiiruun puisto

text: Kiiruun puisto (perusmuoto "Kiiru") ja siihen liittyvä Kiiruun talo ovat 2000-luvulta lähtien kulttuurikäytössä oleva, maisemallisesti ja historiallisesti merkittävä puisto- ja rakennuskokonaisuus Someron keskustassa, Someron pääkadun Joensuuntien varrella.


title: Kiiruun puisto

text: Kiiruun talon päärakennus on vuodelta 1880 ja rakennuskokonaisuuteen kuuluu myös 1800-luvulla rakennettu kivinen viljamakasiini Joensuuntien varressa. Rakennuksia ympäröivät laaja puisto ja puutarha, jotka perusti Kiiruun taloa vuodesta 1932 omistanut Someron yhteiskoulun pitkäaikainen rehtori Joel Vilkki.


title: Kiiruun puisto

text: Talon ja puiston omistajana 2000-luvulla on Someron kaupunki ja haltijana Someron kulttuuri ry, jonka jäsenyhdistykset käyttävät taloa ja puistoa kulttuuritapahtumien järjestämiseen. Vuonna 2009 oli meneillään Kiiruun kulttuuripuisto -hanke, jossa Kiiruun puistoa kehitettiin ja järjestettiin muun muassa lasten kulttuurikerhoja ja taiteilijavierailuja.


title: Kiiruun puisto

text: Kiiruun puiston taideteoksiin kuuluvat Kiiruun talon edustalla oleva Joel Vilkin muistomerkki, koulutien kulmassa oleva Pentti Nikulan patsas ja Kiiruuntien kulmassa oleva Rauli Badding Somerjoen muistomerkki "Badding-pysäkki". Lyhytaikaisemmin puistossa on ollut esillä myös ITE-taidetta. Pysyvästi sinne on jäänyt esiin marttilalaisen Arto Ali-Eskolan ITE-taidetta edustava betoniveistos Hirvet.


title: Kiiruun puisto

text: Kiiruun kivimakasiinissa on 2010-luvulla järjestetty taidenäyttelyitä. Näyttelyjä siellä ovat järjestäneet muiden muassa Heikki Paakkanen, Seppo Manninen ja Antti Laitinen.


title: Kiiruun puisto

text: Kiiruun talon ja puiston sijainti Someron pääkadun varrella on keskeinen. Kiiruun talon myös välittömässä läheisyydessä Koulutien varrella sijaitsi aiemmin kulkutautisairaalana toiminut Someron vanha yhteiskoulu, joka purettiin 1970-luvulla uuden kunnantalon valmistuttua. Kiiruun puistoon rajoittuvat Someron urheilukenttä Koulutien varrella, arkkitehti Aarne Ervin suunnittelemassa rakennuksessa Kiiruuntien varrella vuodesta 1958 vuoteen 2013 toiminut mutta vuonna 2014 sisäilmaongelmien takia purettu Somero uusi yhteiskoulu, myöhemmältä nimeltään Kiiruun koulu, jonka uusi rakennus oli rakenteilla vuonna 2017, sekä Kiiruun tien varrella 2000-luvulla valmistunut Someron kirjasto. Kiiruun koulussa toimivat Someron yhteiskoulun jälkeen vuodesta 1968 Someron lukio ja tämän kanssa ensin Someron–Kiikalan kunnallinen keskikoulu vuosina 1968–1976 ja vuodesta 1976 peruskoulun 7–9 luokat. Sekä urheilukentän että Kiiruun koulun tontit rehtori Joel Vilkki lahjoitti tai möi nimelliseen hintaan Someron kunnalle Kiiruun tilan maista.


title: Kiiruun puisto

text: Puistoon rajoittuvia tai sen välittömässä läheisyydessä olevia Someron keskustaajaman kohteita ovat lisäksi myös muun muassa taidetalo Ahola, Someron linja-autoasema, monitoimitalo, uimahalli, ja 2000-luvulla kohennettu Someron tori. Puistoa vastapäätä Someron keskustaajaman pääkadusta Joensuuntiestä erkanee myös keskustaajaman vanhastaan tärkein poikittaisväylä Heikintie, jonka uusi ohikulkutie 1980-luvulla katkaisi.


title: Kiiruun puisto

text: Kiiru on yksi Someron keskustaajamaksi jo 1800-luvun aikana muodostuneen Joensuun kylän kantataloista. Kaksi muuta kylän neljästä kantatalosta olivat nimeltään Hätä ja Hoppu. Vielä isonjaon ajankohtana kylän kaikki talot sijaisivat Joensuun kylän vanhalla kylätontilla Jaatilanjoen suulla, Kirkkojärven rannalla, jossa vielä 1980-luvulla oli jäljellä silloin purettu Ali-Aukustin talo.


title: Kiiruun puisto

text: Nykyiselle paikalleen Kiiruun talon tontti talon historiaa tutkineen Kalle Pirttilän mukaan siirtyi vuonna 1843 kun talon omistajaksi tuli Someron nimismies Carl August Grönlund. Vuonna 1868 talon osti turkulainen kauppias Gustaf Adolf Löfgren, jonka aikana Kiiruulla toimi vuosina 1869–1887 viinanpolttimo. Löfgrenin aikana rakennettiin maisemallisesti ja historiallisesti arvokas kivinen viljamakasiini nykyisen Joensuuntien varteen, ja Kiiruun nykyinen, niin ikään maisemallisesti ja historiallisesti arvokas päärakennus valmistui vuonna 1880. Löfgrenin suvulla talo oli vuoteen 1907. 1900-luvulla Kiiruun talon omistajana oli pitkään Someron yhteiskoulun rehtori ja suomalainen esperanton edelläkävijä Joel Vilkki. Laaja puisto ja puutarha talon ympärille muodostuivat Vilkin aikana.


title: Kai Simons

text: Kai Lennart Simons (s. 24. toukokuuta 1938 Helsinki) on suomalainen lääketieteilijä ja biokemisti.


title: Kai Simons

text: Valmistumisensa Helsingin yliopistosta jälkeen hän työskenteli avustajana Rockefeller-yliopistossa New Yorkissa vuodesta 1965 vuoteen 1967. Vuonna 1967 hän vaihtoi avustajaksi Helsingin yliopistoon, jossa hän toimi biokemian professorina vuosina 1971–1979. Hänestä tuli 1972 myös tutkimusjohtaja. Hänestä tuli European Molecular Biology Laboratoryn ryhmäjohtaja vuonna 1975 Heidelbergissä. Sittemmin Simons työskenteli vuosina 1982–1997 "Cell Biology Programmen" parissa, jossa hän kuvaili ensimmäistä kertaa nk. lipidilauttoja.


title: Kai Simons

text: Heidelbergissä hän oli vuonna 1998 mukana perustamassa Max Planck -instituutin solubiologian ja geenitekniikan osastoa, jossa hän toimi yhtenä viidestä johtajasta. Vuonna 2000 hän muutti Dresdeniin osaston valmistumisen yhteydessä. Hän toimi laitoksen johtajana vuoteen 2006 saakka. Nykyisin Simons toimii johtajana tutkimusryhmässä, jonka tarkoitus on yhdistää nykyaikainen molekyylibiologia ja solubiologia.


title: Kai Simons

text: Simons on Kuopion yliopiston, Oulun yliopiston ja Leuvenin yliopiston kunniatohtori. Hän on myös seitsemän tiedeakatemian, muun muassa Yhdysvaltain kansallisen tiedeakatemian jäsen.


title: Kai Simons

text: Kai Simonsin isä oli fysiikan professori Lennart Simons.


title: Manhattan (elokuva)

text: Manhattan on vuonna 1979 ensi-iltansa saanut Woody Allenin ohjaama yhdysvaltalainen romanttinen komedia. Sen ovat käsikirjoittaneet Allen ja Marshall Brickman, joka osallistui myös elokuvan "Annie Hall" tekemiseen. Elokuva kertoo kahdesti eronneesta 42-vuotiaasta komediakirjoittajasta Isaac Davisista (Woody Allen), joka tapailee 17-vuotiasta lukiolaistyttöä (Mariel Hemingway). Mustavalkoista elokuvaa pidetään yhtenä Allenin parhaista.


title: Manhattan (elokuva)

text: "Manhattan" sai vuonna 1980 johtavilta suomalaisilta elokuvakriitikoilta eniten ääniä elokuvakerholehti Projektion järjestämässä äänestyksessä edellisen vuoden parhaista ensi-iltaelokuvista Suomessa.


title: Manhattan (elokuva)

text: Elokuva valittiin vuonna 2001 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat "Manhattanin" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Oulun palo 1773

text: Vuonna 1773 Oulussa syttyi peräti kolme suurta tulipaloa. Ensimmäisessä tulipalossa heinäkuussa tuhoutui noin kolmannes kaupungista. Tuli raivosi lähinnä Limingantullin lähellä kaupungin keskustan eteläpuolella, minkä lisäksi tuli poltti aittoja Kiikelinsaaressa ja Hahtiperän alueella. Elokuussa syttyi toinen tulipalo, josta kärsi pääasiassa toinen kaupunginosa. Tuli uhkasi myös kirkkoa, mutta palo saatiin kuitenkin pysäytettyä kirkon lähelle. Myöhään syksyllä syttyi vielä kolmaskin tulipalo, joka tuhosi pikiruukin ja tervavaraston Tullisaaressa.


title: Oulun palo 1773

text: Palot saivat aikaan kaupungin palosammutusvälineiden kunnostamisen. Palokalusto tutkittiin virallisesti, kun kaupungista tuli maaherrankaupunki vuonna 1776, ja kalusto todettiin virallisesti riittäväksi. Palokalustoon kuului kyseisenä vuonna kaksi paloruiskua ja viisi palokeksiä. Aikomuksena oli hankkia näiden lisäksi neljä palopurjetta, 12 kevyttä palohakaa ja kahdeksan nahkaämpäriä. Vaikka sammutuskalusto vastasikin tuon ajan virallisia vaatimuksia, kalusto osoittautui riittämättömäksi, kun suurpalo vuonna 1822 tuhosi kaupunkia. Tuolloin ei enää kirkkoakaan pystytty pelastamaan.


title: Black Scorpion

text: Black Scorpion on fiktiivinen superroisto "City of Heroes" -pelissä ja samannimisessä fiktiivisessä universumissa. Black Scorpion kuuluu rikollisjärjestö Arachnokseen ja on yksi sen korkeimmista johtajista. Black Scorpion on järjestön johtajan Lord Reclusen toinen henkilökohtainen henkivartija yhdessä mutatoituneen Captain Makon kanssa.


title: Pinja Flink

text: Pinja Liisa Flink (s. 5. huhtikuuta 1975, Jämsä) on suomalainen näyttelijä. Hän on näytellyt muun muassa televisioelokuvassa "Laina-aika", Hovimäki-sarjassa Karoliina Seppää ja "Salatuissa elämissä" Milla Muurista.


title: Pinja Flink

text: Flinkillä oli kiinnitys Seinäjoen kaupunginteatterissa 2000–2003 ja Kuopion kaupunginteatterissa 2003–2005. Sen jälkeen hän on vieraillut muun muassa Jyväskylän kaupunginteatterissa, Porin Rakastajat-teatterissa ja erityisesti Koko-teatterissa Helsingissä. Hän on tehnyt televisio- ja radiospiikkejä, dubbauksia, äänikirjoja ja kuunnelmia Radioteatterille.


title: Tove Skutnabb-Kangas

text: Tove Skutnabb-Kangas (s. 6. heinäkuuta 1940, Helsinki) on suomalainen kielitieteilijä ja pedagogi.


title: Tove Skutnabb-Kangas

text: Tove Skutnabb-Kangas (fil.kand., fil.lis., fil.tri, toimi opettajana Steiner-koulussa, erityisluokilla kansakoulussa, ja Espoon ammattikoulussa. Vuodesta 1967 vuoteen 1968 hän työskenteli Harvardin yliopistossa Yhdysvalloissa professori Einar Haugenin tutkimusassistenttina. Sen jälkeen hän palasi Helsinkiin ja toimi opettajana Helsingin yliopistossa. Hän muutti Tanskaan vuonna 1979. Hän on toiminut Roskilden yliopistossa, ja Kööpenhaminan yliopistossa. Hän on dosenttina Åbo Akademin kasvatustieteellisessä tiedekunnassa Vaasassa, alanaa kielelliset ihmisoikeudet ja monikielinen koulutus.


title: Tove Skutnabb-Kangas

text: Skutnabb-Kangas on tutkinut ensisijaisesti monikielisyyttä, monikielistä koulutusta ja kielellisiä ihmisoikeuksia.